
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

413. Μετατροπή του Οργανισμού Διαχείρισης Δημοσί¬ 

ου Υλικού (Ο.Δ.Δ.Υ.) σε Ανώνυμη Εταιρεία και έ¬ 
γκριση του Καταστατικού της. 1 

414. Μετατροπήτου Οργανισμού Σχολικών Κτιρίων σε Α¬ 
νώνυμη Εταιρία και έγκριση του Καταστατικού της. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 413 (ΐ) 

Μετατροπή του Οργανισμού Διαχείρισης Δημοσίου Υλι¬ 
κού (Ο.Δ.Δ.Υ.) σε Ανώνυμη Εταιρεία και έγκριση του 
Καταστατικού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις, 

α) Του άρθρου 2 παρ. 1 του Ν. 2414/1996 "Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις" (ΦΕΚ Α 135/1996), όπως τροποποιηθείς 
ισχύει καθώς και του άρθρου 63 του Ν. 2637/1998 (Α’ 200) 
με το οποίο παρατάθηκε η προθεσμία χρήσης της εξου- 
σιοδοτικής αυτής διάταξης. 

β) Του ΠΔ 83/1998 (ΦΕΚ Α 77/10.4.98) "Υπαγωγή του 
ΟΔΔΥ στις διατάξεις του Ν. 2414/1996". 

γ) Του Ν. 251/76 "Περί ΟΔΔΥ 1 (ΦΕΚ Α 19/1976), όπως 
διαμορφώθηκε, μετά τις τροποποιήσεις των Νόμων 
738/77 (ΦΕΚ Α 310/1977), 1041/1980, άρθρο 13 (ΦΕΚΑ 
75/2.4.1980) ΚΑΙ 2390/96, άρθρο 6 (ΦΕΚ Α 54/21.3.96). 

δ)Του Ν. 894/79 (ΦΕΚ Α 89/30.4.92) άρθρο 7 "Περίτρο- 
ποποιήσεως διατάξεων τινώντου Ν. 614/77". 

ε) Του άρθρου 29Ατου Ν. 1158/1985, όπως αυτό προ¬ 
στέθηκε με το άρθρο 27 του Ν. 2081/1992 και τροποποιή¬ 
θηκε με το άρθρο 1 παρ. 2α του Ν. 2469/1997. 

στ) Του Ν. 2008/1992 (ΦΕΚ Α 16/11.2.1992), άρθρο 30 
"Περί τροποποιήσεως και συμπληρώσεως των διατάξεων 
του Ν. 1571/1985", όπως συμπληρώθηκαν με τις διατάξεις 
των Νόμων 2214/1994 (ΦΕΚ Α 75/11.5.94), άρθρο 50, 
παρ. 8 και 2503/97 (ΦΕΚ Α107/30.5.97) άρθρο 18 παρ. 19. 


ζ) Του Κ.Ν. 2190/1920 περί Ανωνύμων Εταιρειών, όπως 
ισχύει. 

η) Το άρθρο 3 της αρ. 1107147/1239/006Α/7.10.1996 
κοινής απόφασης του Πρωθυπουργού και του Υπουργού 
Οικονομικών (Β-922/7.10.1996) "Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών". 

2. Τη γνώμη του ΔΣ του Οργανισμού Διαχείρισης Δη¬ 
μοσίου Υλικού, που διατυπώθηκε στην αριθμ. 2181/θέμα 
16/5.8.1998 συνεδρίασή του. 

3. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη εις βάρος του Κρατικού Προ¬ 
ϋπολογισμού. 

4. Την υπ'αριθμόν 518/5.9.1998 γνωμοδότηση του Συμ¬ 
βουλίου της Επικράτειας με πρόταση του Υπουργού Ε¬ 
θνικής Οικονομίας και του Υφυπουργού Οικονομικών α¬ 
ποφασίζουμε: 

ΑΡΘΡΟ ΠΡΩΤΟ 

Το Νομικό Πρόσωπο Δημοσίου Δικαίου με την επωνυμία 
"Οργανισμός Διαχείρισης Δημοσίου Υλικού", που ιδρύθη¬ 
κε με τον Ν. 251/76, όπως αυτός τροποποιήθηκε και συ¬ 
μπληρώθηκε μεταγενέστερα με τους Νόμους 738/1977, 
1041/1980 και 2390/1996, μετατρέπεται σε Ανώνυμη Ε¬ 
ταιρεία, η οποία θα λειτουργεί σύμφωνα με το καταστατι¬ 
κό της και με βάση του κανόνες της ιδιωτικής οικονομίας, 
χάριντου Δημοσίου συμφέροντος. 

ΑΡΘΡΟ ΔΕΥΤΕΡΟ 

Εγκρίνεται το καταστατικό της συνιστωμένης με την με¬ 
τατροπή αυτή Ανώνυμης Εταιρείας, το οποίο έχει ως ε¬ 
ξής: 

ΚΕΦΑΛΑΙΟ ΠΡΩΤΟ 

ΣΥΣΤΑΣΗ-ΕΠΩΝΥΜΙΑ-ΕΔΡΑ-ΠΕΡΙΟΧΗ ΑΡΜΟΔΙΟΤΗΤΑΣ 
ΣΚΟΠΟΣ-ΔΙΑΡΚΕΙΑ-ΜΕΤΟΧΙΚΟ ΚΕΦΑΛΑΙΟ 

Άρθρο 1 

Σύσταση-Επωνυμία-Τίτλος 

Συνιστάται Ανώνυμη Εταιρεία με την επωνυμία "Οργανι¬ 
σμός Διαχείρισης Δημοσίου Υλικού ΑΕ" και διακριτικό τίτ¬ 
λο "ΟΔΔΥ ΑΕ". Η επωνυμία για τις συναλλαγές της εται¬ 
ρείας με αλλοδαπούς μπορεί να αναγράφεται μεταφρα¬ 
σμένη στην οικεία ξένη γλώσσα. 

Η Εταιρεία ανήκει εξ ολοκλήρου στο Κράτος, εποπτεύ- 

εται από το Υπουργείο Οικονομικών και υπόκειται στις 
διατάξεις του Ν. 2414/1996 και Κ.Ν. 2190/1920, εκτός, αν 
ορίζεται διαφορετικά στις διατάξεις του παρόντος,, ή άλ¬ 
λων ειδικών διατάξεων. 

Άρθρο 2 

Έδρα-Περιοχή αρμοδιότητας 

Η Εταιρεία εδρεύει στην Αθήνα με αρμοδιότητα σε όλη 
την Επικράτεια. Από την εταιρεία μπορεί να ιδρύονται υ¬ 
ποκαταστήματα, αποθήκες, συνεργεία και γραφεία αυτής 
σε οποιοδήποτε σημείο της περιοχής αρμοδιότητάς της. 
με αποφάσεις του Διοικητικού Συμβουλίου, που θα ρυθμί¬ 
ζουν και τα θέματα της οργάνωσης και λειτουργίας τους. 

Οι σχετικές με το αντικείμενο της εταιρείας εργασίες, ό¬ 
που δεν συσταθούν υποκαταστήματα, μπορούν να ανατί¬ 
θενται μετά από πρόταση του Διοικητικού Συμβουλίου και 
απόφαση του εποπτεύοντος Υπουργού σε Περιφερειακές 
Υπηρεσίες αρμοδιότητάς του Υπουργείου Οικονομικών. 

Με την ίδια απόφαση θα καθορίζονται οι αρμοδιότητες 
και ο τρόπος ενέργειας των αναφερομένων στο προη¬ 
γούμενο εδάφιο οργάνων. 

Άρθρο 3 
Σκοπός 

1. Σκοπός της εταιρείας είναι: 

α) Η διαχείριση, διακίνηση και η εκποίηση των πάσης 
φύσεως πλεοναζόντων και μη αναγκαιούντων ή πεπαλαι¬ 
ωμένων κινητών πραγμάτων, ιδία δε υλικών, πλωτών μέ¬ 
σων, εφοδίων, μηχανημάτων, παντός είδους τροχοφό¬ 
ρων, των ανηκόντων εις την κυριότητα του Δημοσίου, των 
ΝΠΔΔ και των Δημοσίων Επιχειρήσεων και Οργανισμών 
Κοινής Ωφέλειας, εξαιρέσει των εφοδίων του λογαρια¬ 
σμού καταναλωτικών αγαθών, εκ των οποίων εκποιούνται 
υπό του ΟΔΔΥ μόνον τα δι’ αποφάσεων του Υπουργού Α¬ 
νάπτυξης διατιθέμενα. 

Τα ανωτέρω κινητά πράγματα εκποιούνται μόνον υπό 
της εταιρείας, απαγορευομένης της εκποιήσεως τούτων 
υπό ετέρου οργάνου. 

β) Η διαχείριση και εκποίηση των τροχοφόρων οχημά¬ 
των που περιέχονται στην κυριότητα του Δημοσίου είτε 
ως αζήτητα είτε εκ δημεύσεων είτε εξ άλλης αιτίας, σύμ¬ 
φωνα με την διαδικασία, που ορίζεται στην αριθμ. 25/60 
πράξη του Υπουργικού Συμβουλίου και στις σχετικές δια¬ 
τάξεις, του Τελωνειακού Κώδικα. 

γ) Η εκποίησις των ως άνω πραγμάτων ανηκόντων εις 
Νομικά πρόσωπα Ιδιωτικού Δικαίου που υπάγονται στον 
ευρύτερο Δημόσιο Τομέα, παραδιδομένων, προς τον 
σκοπόν τούτον εις τον ΟΔΔΥ. 

δ) Η δι’αποφάσεως του Υπουργού των Οικονομικών, 
διάθεσις επ’ανταλλάγματι ή μη εις δημοσίας Υπηρεσίας, 
εις Οργανισμούς τοπικής Αυτοδιοίκησης και λοιπά Ν ΠΔΔ 
διαφόρων κινητών πραγμάτων. Εφόσον η κυριότης των 
πραγμάτων τούτων ανήκει εις Οργανισμούς Τοπικής Αυ¬ 
τοδιοίκησης και λοιπά ΝΠΔΔ διαφόρων κινητών πραγμά¬ 
των. Εφόσον η κυριότης των πραγμάτων τούτων ανήκει 
εις Οργανισμούς Τοπικής Αυτοδιοίκησης ή λοιπά ΝΠΔΔ η 
διάθεσις ενεργείται κατόπιν συμφώνου γνώμης της Διοι- 
κήσεως αυτών. 

Ωσαύτως η εντολή του Δημοσίου και δια λογαριασμό 
αυτού διακίνησις, αποθήκευσις, διαχείρισης, και παράδο¬ 
σης εις Δημοσίας Υπηρεσίας διαφόρων πραγμάτων. 

ε) Η διάθεσις εις Δημοσίας Υπηρεσίας αυτοκινήτων ο¬ 


χημάτων, ανηκόντων εις το Δημόσιον κατόπιν αποφάσε- 
ως του Υπουργού Εσωτερικών, Δημόσιας Διοίκησης και 
Αποκέντρωσης. 

στ) Η μεταβίβαση κατά κυριότητα εις Οργανισμούς Το¬ 
πικής Αυτοδιοίκησης και λοιπά Νομικά Πρόσωπα Δημοσί¬ 
ου Δικαίου παντός είδους τροχοφόρων ανηκόντων εις το 
Δημόσιον. Η ανωτέρω μεταβίβασις ενεργείται δια κοινής 
αποφάσεως των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών εις την τιμήν 
κοστολογήσεως αυτών. 

Εις εξαιρετικές περιπτώσεις και ιδία προκειμένου περί 
χρηζόντων αρωγής Οργανισμών Τοπικής Αυτοδιοικήσε- 
ως ή Νομικών Προσώπων Δημοσίου Δικαίου η μεταβίβα¬ 
σης ενεργείται αντί τιμήματος καθοριζομένου κατά την 
κρίσιν των αυτών ως άνω Υπουργών και μη δυναμένου να 
υπερβεί το εν δέκατον (1/10) της τιμής κοστολογήσεως. 

ζ) Η άπαξ ανά διετίαν απ’ ευθείας δια κοινής αποφάσε¬ 
ως των Υπουργών Εσωτερικών, Δημόσιας Διοίκησης και 
Αποκέντρωσης και Οικονομικών μεταβίβασις κατά κυριό¬ 
τητα τροχοφόρων οχημάτων εις τα 5/10 της τιμής κοστο- 
λογήσεως αυτών εις Νομικά Πρόσωπα Ιδιωτικού Δικαίου 
ή εις εταιρείας κύριος σκοπός των οποίων είναι η εκτέλε- 
σις έργων κοινής ωφελείας ή φιλανθρωπικών τοιούτων. 

η) Η φύλαξη, διαχείριση και εκποίηση των εγκαταλειπο- 
μένων σε οδούς, πλατείες, κήπους και δημόσιους ή δη¬ 
μοτικούς χώρους γενικότερα τροχοφόρων οχημάτων, 
τροχόσπιτων, σκαφών ή άλλων ογκωδών αντικειμένων, 
σύμφωνα με τις διατάξεις και την διαδικασία του άρθρου 
34α του Κώδικα Οδικής Κυκλοφορίας, στον οποίο προ¬ 
στέθηκε το άρθρο 7 του Ν. 894/79, όπως ισχύει. 

θ) Η φύλαξη, διαχείριση και εκποίηση των χερσαίων, 
πλωτών και εναερίων μεταφορικών μέσων, που κατάσχο¬ 
νται, σαν αντικείμενα λαθρεμπορίας ή μεταγωγικά μέσα 
αντικειμένων λαθρεμπορίας, σύμφωνα με τις διατάξεις 
και τις διαδικασίες του άρθρου 126α του Ν. 1165/1918 
(Τελωνειακός Κώδικας), όπως αντικαταστάθηκε με το άρ¬ 
θρο 30 του Ν. 2008/1992 και τροποποιήθηκε και συμπλη¬ 
ρώθηκε με τις διατάξεις των Νόμων 2214/1994, άρθρο 50, 
παρ. 8 και 2503/1997, άρθρο 18, παρ.19 
ι) Η φύλαξη, διαχείριση και εκποίηση πειστηρίων με την 
διαδικασία, που ορίζεται στις σχετικές αποφάσεις και έγ¬ 
γραφα των Υπουργείων Οικονομικών και Δικαιοσύνης. 

κ) Η συγκέντρωση υλικών τα οποία αξιοποιούμενα δια 
του συστήματος της ανακύκλωσης μπορούν να προσφέ¬ 
ρουν και στην Εθνική Οικονομία και στην προστασία του 
περιβάλλοντος. 

Γιατην εκπλήρωση του ως άνω σκοπού ο ΟΔΔΥ ΑΕ μπο¬ 
ρεί να συμβάλεται με φορείς του Δημοσίου και των ΟΤΑ. 

2. Η κατά την παράγραφον 1 α του παρόντος άρθρου 
αρμοδιότης της Εταιρείας περί την διαχείρισιν και εκποί- 
ησιν των ως άνω κινητών πραγμάτων δύναται να επεκτεί- 
νηται δια κοινών αποφάσεων, εκδιδομένων μετά γνώμην 
του Διοικητικού Συμβουλίου του Οργανισμού, υπό των Υ¬ 
πουργών Εσωτερικών Δημόσιας Διοίκησης και Αποκέ¬ 
ντρωσης και Οικονομικών και επί των Οργανισμών Τοπι¬ 
κής Αυτοδιοίκησεως, ως και Νομικών Προσώπων Ιδιωτι¬ 
κού Δικαίου εχόντων προνόμιον εκ παραχωρήσεως του 
Κράτους ή σύμβασιν μετ’αυτού. 

Άρθρο 4 

Η Εταιρεία εντολοδόχος και πληρεξούσιος 
Από της ενάρξεως ισχύος του παρόντος η Εταιρεία έχει 

την εντολή και πληρεξουσιότητα του Ελληνικού Δημοσί¬ 
ου και των λοιπών Νομικών Προσώπων, που αναφέρονται 
στην παρ. (Ια και γ) του προηγούμενου άρθρου, δια την 
επιχείρηση των δικαιοπραξιών που είναι απαραίτητες για 
την εκτέλεση του σκοπού της. 

Άρθρο 5 

Διάρκεια 

Η διάρκεια της Εταιρείας ορίζεται για πενήντα (50) έτη, 
αρχομένη από την δημοσίευση του παρόντος καταστατι¬ 
κού στην Εφημερίδα της Κυβερνήσεως. Η πιο πάνω διάρ¬ 
κεια μπορεί να παραταθεί με απόφαση της γενικής συνέ¬ 
λευσης της Εταιρείας. 

Άρθρο 6 

Μετοχικό Κεφάλαιο - Μετοχές - Μέτοχοι 

1 . Το μετοχικό κεφάλαιο της Εταιρείας ΟΔΔΥ ΑΕ είναι 
ένα δις δρχ. (1 δις.) το οποίο αντιστοιχεί στην αξία των ε¬ 
ξής περιουσιακών στοιχείων: 

Α) Των ακινήτων και κινητών πραγμάτων, που ανήκουν, 
κατά κυριότητα στο Νομικό Πρόσωπο Δημοσίου Δικαίου 
"Οργανισμός Διαχείρισης Δημοσίου Υλικού", που μετα- 
τρέπεται με το παρόν σε ανώνυμη Εταιρεία. 

Β) Των απαιτήσεων που είχαν δημιουργηθεί, κατά την 
λειτουργία και χάριν των αναγκών του ΟΔΔΥ (ΝΠΔΔ). 

2. Όλα τα δικαιώματα επί των παραπάνω περιουσιακών 
στοιχείων εκχωρούνται και μεταβιβάζονται στην ΟΔΔΥ 
Α.Ε., η οποία ταυτοχρόνως αναδέχεται όλες τις σχετικές 
υποχρεώσεις και αναλαμβάνει την εκπλήρωσή τους. 

3. Μέσα σε προθεσμία ενός έτους από τη δημοσίευση 
του παρόντος, που μπορεί να παραταθεί με απόφαση του 
Υφυπουργού Οικονομικών αρμόδιου για θέματα ΟΔΔΥ 
θα διενεργηθεί απογραφή και εκτίμηση των στοιχείων 
του Οργανισμού Διαχείρισης Δημοσίου Υλικού καθώς και 
σύνταξη του ισολογισμού. Εφόσον η καθαρή θέση που θα 
προκόψει απεικονίζει ποσόν μεγαλύτερο του παραπάνω 
μετοχικού κεφαλαίου, αυτό θ'αυξηθεί ανάλογα με από¬ 
φαση του Δ.Σ. της εταιρείας. 

4 . Η απογραφή και εκτίμηση των περιουσιακών στοιχεί¬ 
ων του Οργανισμού Διαχείρισης Δημοσίου Υλικού θα γί¬ 
νει από τριμελή επιτροπή, σύμφωνα με το άρθρο 9 του Κ. 
Ν. 2190/1920, στην οποία θα συμμετέχουν δύο ορκωτοί 
ελεγκτές και θα οριστεί με κοινή απόφαση του Υπουργού 
Εθνικής Οικονομίας και του Υφυπουργού Οικονομικών 
αρμόδιου για θέματα ΟΔΔΥ. Με την ίδια απόφαση θα ορί¬ 
ζεται ο τρόπος διενέργειας της αποτίμησης, η αποζημίω¬ 
ση των μελών της επιτροπής και κάθε άλλη λεπτομέρεια. 

Απόσπασμα της έκθεση απογραφής που θα περιέχει πε¬ 
ριγραφή των ακινήτων και των εμπραγμάτων δικαιωμάτων 
επί ακινήτων του Οργανισμού Διαχείρισης Δημοσίου Υλι¬ 
κού. μαζί με την προβλεπόμενη από το νόμο περίληψη με¬ 
ταγράφεται ατελώς στα οικεία βιβλία μεταγραφών του αρ¬ 
μοδίου Υποθηκοφυλακείου, ύστερα από θεώρησή της από 
τον Υφυπουργό Οικονομικών αρμόδιο για θέματα ΟΔΔΥ. 

ΚΕΦΑΛΑΙΟ ΔΕΥΤΕΡΟ 
ΟΡΓΑΝΑ ΤΗΣ ΕΤΑΙΡΕΙΑΣ 
Άρθρο 7 

Γενική Συνέλευση - Αρμοδιότητες- Εκπροσώπηση 
Σύγκληση - Απαρτία 

1. Η Γενική Συνέλευση των μετόχων της Εταιρείας απο¬ 


τελείται από το μοναδικό μέτοχο αυτής, που είναι το Ελ¬ 
ληνικό Δημόσιο και εκπροσωπείται από τον Υπουργό Οι¬ 
κονομικών. 

2. Η Γενική Συνέλευση συγκαλούμενη από το Διοικητι¬ 
κό Συμβούλιο συνέρχεται τακτικά μεν μία φορά το χρόνο 
μετά τη σύνταξη του ισολογισμού απάτην Εταιρεία και μέ¬ 
σα στο πρώτο εξάμηνο κάθε έτους, έκτακτα δε οποτεδή¬ 
ποτε. 

3. Η Γενική Συνέλευση των μετόχων είναι το ανώτατο 
όργανο της Εταιρείας και αποφασίζει εκτός αν ορίζεται 
διαφορετικά στο Νόμο ή στο καταστατικό αυτό, για κάθε 
υπόθεση που αφορά την Εταιρεία ή υποβάλεται σ’αυτήν. 

4. Η Γενική Συνέλευση είναι η μόνη αρμόδια να αποφα¬ 
σίζει επί των ακολούθων θεμάτων: 

α) Έγκρισης των ετήσιων εκθέσεων οικονομικής κατά¬ 
στασης της Εταιρείας οι οποίες περιλαμβάνουν Απολογι¬ 
σμό Εσόδων - Εξόδων και Ισολογισμό χρήσεως. 
β) Διάθεσης των ετήσιων κερδών 
γ) Εκλογής ελεγκτών για έκτακτο έλεγχο πάσης φύσης 
και καθορισμό της αμοιβής τους, 
δ) Διορισμού εκκαθαριστούν 
ε) Προτάσεων για τροποποίηση του Καταστατικού 
στ) Διάλυσης, παράτασης της διάρκειας, συγχώνευ¬ 
σης, διάσπασης, μετατροπής και αναβίωσης της Εταιρεί¬ 
ας. 

ζ) Απαλλαγής του ΔΣ και των Ελεγκτών από κάθε προ¬ 
σωπική ευθύνη. 

η) Κατάθεσης αγωγών κατά των μελών του Διοικητικού 
Συμβουλίου και των Ελεγκτών σε περίπτωση παραβάσε- 
ως των εκ του νόμου καθηκόντων τους. 

5. Το Δημόσιο παρίσταται στη Γενική Συνέλευση εκπρο¬ 
σωπούμενο από τον Υπουργό Οικονομικών ή από αντι¬ 
πρόσωπό του εγγράφως εξουσιοδοτούμενου απ’αυτόν. 

6 . Το Διοικητικό Συμβούλιο υποχρεούται να συγκαλείτη 
Γ ενική Συνέλευση κατά τις προβλεπόμενες από το κατα¬ 
στατικό και το νόμο περί ΑΕ περιπτώσεις. 

7. Το Διοικητικό Συ μβούλιο οφείλει να συγκαλέσει τη Γε¬ 
νική Συνέλευση ύστερα από αίτηση των Ελεγκτών μέσα 
σε δέκα (10) ημέρες από την επίδοση της αίτησης στον 
Πρόεδρο αυτού ορίζουν ως αντικείμενο ημερήσιας διά¬ 
ταξης το περιεχόμενο στην αίτηση. Την ίδια υποχρέωση έ¬ 
χει και όταν τη σχετική αίτηση υποβάλλει το Δημόσιο. Σε 
περίπτωση αρνήσεώς του τη Γενική Συνέλευση δικαιού¬ 
ται να συγκαλέσει το Δημόσιο δια του Υπουργού Οικονο¬ 
μικών με δήλωση κοινοποιούμενη στην Εταιρεία. 

8 . Η Γενική Συνέλευση προσκαλείται, είτε σε τακτική εί¬ 
τε σε έκτακτη συνεδρίαση, από το Διοικητικό Συμβούλιο 
της Εταιρείας. 

9. Η Γενική Συνέλευση πρέπει να καλείται είκοσι (20) 
τουλάχιστον ημέρες πριν από την οριζόμενη για την συ¬ 
νεδρίαση αυτής, υπολογιζομένων και των Κυριακών και ε¬ 
ξαιρετέων, η δε σχετική πρόσκληση περιλαμβάνουσα τον 
τόπο, την χρονολογία και την ώρα της συνεδρίασης κα¬ 
θώς και τα θέματα της ημερήσιας διάταξης με σαφήνεια 
τοιχοκολλάται σε εμφανή θέση του καταστήματος της Ε¬ 
ταιρείας και δημοσιεύεται ως εξής: 

α) Στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνήσεως. 

β) Σε μία ημερήσια πολιτική εφημερίδα που εκδίδεται 
στην Αθήνα και κατά την κρίση του Διοικητικού Συμβουλί¬ 
ου, έχει ευρύτερη κυκλοφορία σ’ολόκληρη τη χώρα που 
επιλέγεται από τις εφημερίδες του άρθρου 3 του Ν. 
3757/1957 όπως ισχύει σήμερα. 

γ) Σε μία ημερήσια οικονομική εφημερίδα από εκείνες 
που εκδίδονται ανελιπώς κάθε ημέρα τουλάχιστον από 
τρία (3) έτη και έχουν κυκλοφορία τουλάχιστον 5.000 φύλ¬ 
λων την ημέρα. 

10. Μέσα στην ίδια προθεσμία η πρόσκληση γνωστο¬ 
ποιείται στο Υπουργείο Εθνικής Οικονομίας και Οικονομι¬ 
κών. 

11. Η κατά την παρ. 9 πρόσκληση προκειμένου για επα¬ 
ναληπτική Γενική Συνέλευση και των εξομοιούμενων 
μ’αυτήν δημοσιεύεται προ δέκα (10) ημερών ως ανωτέ¬ 
ρω. 

12. Η Γενική Συνέλευση βρίσκεται σε απαρτία και συνε¬ 
δριάζει έγκυρα επί των θεμάτων της ημερήσιας διάταξης 
όταν παρίσταται σε αυτήν ο Υπουργός Οικονομικών ή ο 
νόμιμος αναπληρωτής του. 

13. Εάν δεν επιτευχθεί τέτοια απαρτία, η Γ ενική Συνέ¬ 
λευση συνέρχεται εκ νέου μέσα σε είκοσι (20) ημέρες α¬ 
πό την χρονολογία της ματαιωθείσης συνεδρίασης, προ¬ 
σκαλούμενη πριν από δέκα (10) τουλάχιστον ημέρες βρί¬ 
σκεται δε κατά την επαναληππκή αυτή συνεδρίαση σε 
απαρτία και συνεδριάζει έγκυρα επί των θεμάτων της αρ¬ 
χικής ημερήσιας διάταξης, οποιοδήποτε και να είναι το 
εκπροσωπούμενο κατ’ αυτήν τμήμα του καταβεβλημένου 
μετοχικού κεφαλαίου 

14. Στη Γ ενική Συνέλευση προεδρεύει ο Πρόεδρος του 
Διοικητικού Συμβουλίου. Εάν αυτός κωλύεται στην εκτέ¬ 
λεση αυτού του καθήκοντος, αντικαθίσταται από τον Α¬ 
ντιπρόεδρο. Εάν και ο τελευταίος αυτός κωλύεται, προε¬ 
δρεύει στη Γενική Συνέλευση ο πρεσβύτερος των Συμ¬ 
βούλων. Χρέη Γραμματέα της Συνέλευσης εκτελεί 
υπάλληλος της Εταιρείας, τον οποίο ορίζει ο Πρόεδρος. 

15. Με απόφαση της Γενικής Συνέλευσης καθορίζεται κά¬ 
θε λεπτομέρεια για την εφαρμογή του παρόντος άρθρου. 

Άρθρο 8 

Ημερήσια διάταξη - Πρακτικά 

1. Οι συζητήσεις και αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στη δη¬ 
μοσιευόμενη κατά το άρθρο 7 ημερήσια διάταξη. Η ημε¬ 
ρήσια διάταξη καταρτίζεται από το Διοικητικό Συμβούλιο 
και περιλαμβάνει τις προτάσεις αυτού καθώς και τις προ¬ 
τάσεις του Δημοσίου ή των Ελεγκτών. 

Συζήτηση εκτός των θεμάτων της ημερήσιας διάταξης 
δεν επιτρέπεται παρά μόνο σε εξαιρετικές περιπτώσεις ε¬ 
πί τροπολογιών των προτάσεων του Διοικητικού Συμβου¬ 
λίου προς τη Συνέλευση και επί προτάσεων συγκλήσεως 
άλλης Γενικής Συνέλευσης εφόσον αυτές προταθούν 
πριν από την έναρξη της συζητήσεως των θεμάτων της η¬ 
μερήσιας διάταξης και γίνουν αποδεκτές. 

2. Οι συζητήσεις και αποφάσεις της Συνέλευσης κατα¬ 
χωρίζονται σε περίληψη σε ειδικό βιβλίο και υπογράφο¬ 
νται από τον Πρόεδρο και το Γραμματέα αυτής. 

Άρθρο 9 

Διοικητικό Συμβούλιο 

1. Ο ΟΔΔΥ ΑΕ, διοικείται από επταμελές Διοικητικό Συμ¬ 
βούλιο το οποίο αποτελείται: 

α) Από τέσσερις εκπροσώπους του Δημοσίου οι οποίοι 
ορίζονται με τους αντίστοιχους αναπληρωτές τους, με 
κοινή απόφαση των Υπουργών Εθνικής Οικονομίας και Οι¬ 
κονομικών. Στους εκπροσώπους του Δημοσίου περιλαμ¬ 
βάνονται ο Πρόεδρος και ο Διευθύνων Σύμβουλος της Ε¬ 


ταιρείας. 

β) Από δύο εκπροσώπους των εργαζομένων στον ΟΔΔΥ 
ΑΕ, οι οποίοι εκλέγονται με τους αντίστοιχους αναπλη¬ 
ρωτές τους, με άμεση και καθολική ψηφοφορία, σύμφω¬ 
να με την διαδικασία που καθορίζεται στο άρθρο 6 παρ. 2 
εδ. γ’του Ν. 2414/1996, όπως αυτό προστέθηκε με το άρ¬ 
θρο 17, παρ. 1 του Ν. 2469/1997, μέσα σε δύο (2) μήνες α- 
φότου ειδοποιηθεί η συνδικαλιστική οργάνωση των εργα¬ 
ζομένων. 

γ) Από ένα εκπρόσωπο που υποδεικνύεται με τον αντί¬ 
στοιχο αναπληρωτή του από την Οικονομική και Κοινωνι¬ 
κή Επιτροπή. Το υποδεικνυόμενο από την ΟΚΕ μέλος 
προέρχεται από φορείς σχετικούς με τον ΟΔΔΥ ΑΕ και 
προτείνεται μέσα σε προθεσμία δύο (2) μηνών αφού ει¬ 
δοποιηθεί η ΟΚΕ από το Υπουργείο Εθνικής Οικονομίας. 

Αν οι προθεσμίες αυτές παρέλθουν άπρακτες και μέ- 
χρις ότου ορισθούν οι εκπρόσωποι της ΟΚΕ και των ερ¬ 
γαζομένων το ΔΣ συγκροτείται και λειτουργεί νόμιμα και 
χωρίς τα μέλη αυτά. 

2. Τατακτικά και αναπληρωματικά μέλη του Διοικητικού 
Συμβουλίου της Εταιρείας διορίζονται με κοινή απόφαση 
των Υπουργών Εθνικής Οικονομίας και Οικονομικών που 
δημοσιεύεται στην Εφημερίδα της Κυβερνήσεως. Με την 
ίδια απόφαση ορίζεται ο Πρόεδρος και ο Αντιπρόεδρος 
της Εταιρείας και η αποζημίωση Προέδρου, Αντιπροέ¬ 
δρου και μελών. 

3. Η θητεία των μελών του Διοικητικού Συμβουλίου εί¬ 
ναι πενταετής. 

4. Τον Πρόεδρο του Διοικητικού Συμβουλίου ελλείπο- 
ντα απάντα ή κωλυόμενο αναπληρώνει ο Αντιπρόεδρος 
της Εταιρείας. 

5. Το μέλος του Διοικητικού Συμβουλίου που διορίζεται 
σε αντικατάσταση άλλου που παραιτήθηκε ή αποχώρησε 
ή απεβίωσε ή εξέλιπε διανύει τον υπόλοιπο χρόνο της θη¬ 
τείας αυτού. 

6 . Τα καθήκοντα γραμματέα του Διοικητικού Συμβουλί¬ 
ου ασκεί ο υπάλληλος της ΟΔΔΥ ΑΕ που ορίζεται από τον 
Πρόεδρο αυτού. 

7. Τα μέλη του Διοικητικού Συμβουλίου δεν μπορεί να 
είναι συγγενείς μεταξύ τους εξ αίματος ή αγχιστείας μέ¬ 
χρι του 3ου βαθμού συμπεριλαμβανομένου, ούτε να είναι 
με οποιαδήποτε μορφή εργολάβοι ή προμηθευτές της Ε¬ 
ταιρείας ή μέλη του Διοικητικού Συμβουλίου ή υπάλληλοι 
επιχείρησης που βρίσκεται σε συναλλακτική σχέση με τον 
ΟΔΔΥ ΑΕ. 

Άρθρο 10 

Αρμοδιότητες του Διοικητικού Συμβουλίου και 
του Προέδρου άυτού 

1. Το Διοικητικό Συμβούλιο είναι το ανώτατο διοικητικό 
όργανο της ΟΔΔΥ ΑΕ και κατά κύριο λόγο διαμορφώνει τη 
στρατηγική και την πολιτική ανάπτυξης της Εταιρείας ενώ 
εποπτεύει και ελέγχει τη διαχείριση της περιουσίας αυ¬ 
τής. 

2. Το Διοικητικό Συμβούλιο ιδίως: 

α) Εγκρίνει το Στρατηγικό Σχέδιο (ΣΣ) που καθορίζει μέ¬ 
σα στο πλαίσιο της γενικότερης κυβερνητικής πολιτικής, 
τους μακροχρόνιους βασικούς στόχους για την εκπλή¬ 
ρωση των σκοπών του ΟΔΔΥ ΑΕ και τις μεθόδους πραγ¬ 
ματοποίησής τους. 

β) Εγκρίνει το Επιχειρησιακό Σχέδιο (ΕΣ) με διάρκεια 
τριών (3) έως πέντε (5) ετών, το οποίο εξειδικεύει τους 

στόχους του ΣΣ και τις μεθόδους πραγματοποίησής τους 
για καθένα από τα έτη της διάρκειάς του. Επίσης εγκρίνει 
την αναθεώρηση ή αναμόρφωση του ΕΣ που πραγματο¬ 
ποιείται σύμφωνα με την παρ. 4 του άρθρου 3 του Ν. 
2414/1996. 

γ) Υποβάλλει για έγκριση από τους Υπουργούς Εθνικής 
Οικονομίας και Οικονομικών το Στρατηγικό και το Επιχει¬ 
ρησιακό Σχέδιο καθώς και την τυχόν αναθεώρηση και α¬ 
ναμόρφωση του ΕΣ, και καταθέτει αυτά στην αρμόδια κα¬ 
τά τον κανονισμό της Βουλής Επιτροπή της. 

δ) Εγκρίνει και υποβάλει στα Υπουργεία Εθνικής Οικο¬ 
νομίας και Οικονομικών τον ετήσιο προϋπολογισμό εσό¬ 
δων και εξόδων της Εταιρείας. Με βάση την πορεία των 
εσόδων και τις τυχόν παρουσιαζόμενες ανάγκες, μπορεί 
κατά τη διάρκεια του οικονομικού έτους να τροποποιείται 
ο προϋπολογισμός από το Διοικητικό Συμβούλιο το οποίο 
αποφασίζει και για τη χορήγηση έκτακτων και συ μπληρω- 
ματικών πιστώσεων. 

ε) Αποφασίζει μέσα στα πλαίσια του ΕΣ για την ανάθεση 
της σύνταξης μελετών και κατασκευής έργων καθώς και για 
την πραγματοποίηση προμηθειών και εν γένει δαπανών. 

στ) Αποφασίζει για την εκποίηση περιουσιακών στοιχεί¬ 
ων, για την άσκηση αγωγών, για την παραίτηση από α- 
σκηθείσες αγωγές, για άσκηση ενδίκων μέσων ή για πα¬ 
ραίτηση από αυτά για δικαστικούς και εξώδικους συμβι¬ 
βασμούς καθώς και για την σύναψη δανείων κάθε 
μορφής, δυνάμενο να εκχωρεί για την ασφάλεια τους εν 
όλω ή εν μέρει απαιτήσεις της Εταιρείας και να παρέχει δι¬ 
καιώματα υποθήκης επί ακινήτων αυτής. 

ζ) Εγκρίνει και υποβάλει στα Υπουργεία Εθνικής Οικο¬ 
νομίας και Οικονομικών τις ετήσιες εκθέσεις οικονομικής 
κατάστασης της Εταιρείας, οι οποίες περιλαμβάνουν τον 
απολογισμό εσόδων - εξόδων τον ισολογισμό και τον λο¬ 
γαριασμό αποτελεσμάτων χρήσης καθώς και κάθε άλλο 
στοιχείο που προβλέπεται από γενικές ή ειδικές διατάξεις 
όπως το σύστημα Δεικτών Εξυπηρέτησης και Αποτελε- 
σματικότητας (ΔΕΑ). 

η) Εγκρίνειτους καταρτιζόμενους από την υπηρεσία κα¬ 
νονισμούς, που προβλέπονται από τις διέπουσες την Ε¬ 
ταιρεία διατάξεις. 

θ) Αποφασίζει για την ανάθεση σε άλλους Οργανισμούς 
και νομικά ή φυσικά πρόσωπα, μελετών, ερευνών και ερ¬ 
γασιών που έχουν σχέση με την προαγωγή των συμφερό¬ 
ντων της Εταιρείας και κυρίως με την καλύτερη και απο¬ 
δοτικότερη εκμετάλλευση των πάσης φύσεως υλικών και 
τροχοφόρων που διαχειρίζεται η Εταιρεία και καθορίζει 
την αμοιβή που θα καταβάλλεται. 

ι) Ενεργεί για την πρόσληψη, προαγωγή, απόλυση και 
πειθαρχική διώξητου προσωπικού. 

κ) Εγκρίνει τις προτεινόμενες υπό των εμπειρογνωμό¬ 
νων τιμές κοστολόγησης και αποφαίνεται για την ανάγκη 
ανακοστολόγησης των υλικών και τροχοφόρων. 

λ) Αποφασίζει για την αποκατάσταση έκπτωτων αγορα¬ 
στών στα αγοραστικά τους δικαιώματα. 

μ) Αποφαίνεται περί αγορών, πωλήσεων και μισθώσεων 
ακινήτων στο εσωτερικό, προς εξυπηρέτηση των ανα¬ 
γκών της Εταιρείας, η πραγματοποίηση των οποίων τελεί 
υπό την έγκριση του Υπουργού Οικονομικών. 

ν) Συντάσσει τον Κανονισμό Εσωτερικής Οργάνωσης 
και Λειτουργίας της Εταιρείας και τον Γενικό Κανονισμό 
Λειτουργίας. 

ξ) Αποφασίζει για τη χορήγηση δανείων στο προσωπικό 
του ΟΔΔΥ ΑΕ. 


3. Το Διοικητικό Συμβούλιο με απόφασή του, μπορεί να 
μεταβιβάζει μέρος των αρμοδιοτήτων του στον Πρόεδρο. 

4. Ο Πρόεδρος του Διοικητικού Συμβουλίου: 

5. α) Εκπροσωπεί την Εταιρεία δικαστικώς και εξωδί- 
κως και 

6 . β) Μπορεί σε περίπτωση προφανούς κινδύνου από 
την αναβολή και χωρίς απόφαση του Διοικητικού Συμ¬ 
βουλίου να εγείρει και ανακρούει αγωγές και ασκεί ένδι¬ 
κα μέσα να διορίζει πληρεξούσιους και να προβαίνει σε 
κάθε δικαστική ή εξώδικη πράξη για την προστασία των 
συμφερόντων της Εταιρείας. Οι πράξεις αυτές υποβάλ¬ 
λονται αμέσως στο ΔΣ για έγκριση. 

8 . Ο Πρόεδρος του Διοικητικού Συμβουλίου κατά την 
διάρκεια της θητείας του και μέσα στα πλαίσια των αρμο¬ 
διοτήτων του αναλαμβάνει να εκπληρώσει μετά του Διευ- 
θύνοντος Συμβούλου τους στόχους που έχουν καθορι¬ 
στεί με το υπογραφόμενο κατά το άρθρο 4 του Ν. 
2414/1996 Συμβόλαιο Διαχείρισης. 

9. Επίσης υπογράφει τις συμβάσεις της Εταιρείας δυ- 
νάμενος να μεταβιβάζει μέρος της αρμοδιότητας αυτής 
σε μέλος του Δ.Σ. ή υπάλληλος της Εταιρείας. 

10. Μεταξύ του Προέδρου και του Διεθύνοντος Συμ¬ 
βούλου της Εταιρείας και του Δημοσίου εκπροσωπουμέ- 
νου από τους Υπουργούς Εθνικής Οικονομίας και Οικο¬ 
νομικών συνάπτεται Συμβόλαιο Διαχείρισης σύμφωνα με 
το άρθρο 4του Ν. 2414/1996. 

Άρθρο 11 

Λειτουργία του Διοικητικού Συμβουλίου 

1. Το Διοικητικό Συμβούλιο βρίσκεται σε νόμιμη σύνθε¬ 
ση εάν υπάρχουν διορισμένα τα τέσσερα (4) τουλάχιστον 
από τα επτά (7) μέλη του. 

2. Το Διοικητικό Συμβούλιο βρίσκεται σε απαρτία εάν ο 

αριθμός των παρόντων μελών είναι τουλάχιστον τέσσερις 

(4) μεταξύ των οποίων ο Πρόεδρος ή ο Αντιπρόεδρος αυ¬ 
τού. 

3. Το Διοικητικό Συμβούλιο συνέρχεται μία (1) φορά 
τουλάχιστον το μήνα στην έδρα της Εταιρίας. 

4. Το Διοικητικό Συμβούλιο συγκαλείται με πρόσκληση 
του Προέδρου σε τόπο και χρόνο που ορίζεται απ'αυτόν. 

Η πρόσκληση στην οποία αναγράφονται τα θέματα της 
ημερήσιας διάταξης, επιδίδεται, με απόδειξη από υπάλ¬ 
ληλο της Εταιρίας σε όλα τα τακτικά και αναπληρωματικά 
μέλη τρεις (3) τουλάχιστον ημέρες πριν από την ορισμένη 
συνεδρίαση. 

Σε κατεπείγουσες κατά την εκτίμηση του προέδρου, πε¬ 
ριπτώσεις η πρόσκληση στην οποία γίνεται μνεία του κα- 
τεπείγοντος μπορεί να επιδίδεται και την προηγούμενη 
της συνεδρίασης. 

5. Οι αποφάσεις του Συμβουλίου οι οποίες πρέπει να εί¬ 
ναι ειδικά αιτιολογημένες λαμβάνονται κατά πλειοψηφία 
των παρόντων μελών επικρατούσης σε περίπτωση ισό- 
ψηφίας της ψήφου του Προέδρου. 

6 . Οι αποφάσεις του Συμβουλίου διατυπώνονται σε 
πρακτικά τα οποία υπογράφονται υποχρεωτικά από τα 
μέλη που συμμετέχουν στη συνεδρίαση καθώς και το 
Γραμματέα. Στα πρακτικά αναγράφονται τα ονόματα ό¬ 
λων των συμμετεχόντων μελών, γίνεται ρητη μνεία για την 
απουσία ή το κώλυμα τακτικού μέλους και για την συμμε¬ 
τοχή του αναπληρωματικού καταχωρίζεται δε σ’ αυτά και 
η γνώμη των μειοψηφούντων μελών. 

7. Στις συνεδριάσεις του Διοικητικού Συμβουλίου παρί- 
σταται χωρίς δικαίωμα ψήφου ο Νομικός Σύμβουλος της 

Εταιρίας, εφ οσον το αποφασίσει το Διοικητικό Συμβού¬ 
λιο. Στις συνεδριάσεις του Διοικητικού Συμβουλίου μπο¬ 
ρούν να μετέχουν χωρίς δικαίωμα ψήφου οι Γενικοί 
Δ/ντές, οι Δ/'ντές ή άλλα πρόσωπα, εφ'όσον κληθούν από 
το Διοικητικό Συμβούλιο. 

Άρθρο 12 

Ευθύνη των μελών του Διοικητικού Συμβουλίου 

Κάθε μέλος του Διοικητικού Συμβουλίου της Εταιρίας 
ευθύνεται έναντι της Εταιρίας κατά τη διοίκηση και δια¬ 
χείριση των Εταιρικών υποθέσεων, σύμφωνα με τις δια¬ 
τάξεις του ΚΝ 2190/1920. 

Άρθρο 13 

Διευθύνων Σύμβουλος - Γενικοί Διευθυντές 
Αρμοδιότητες αυτών 

1. Συνιστάται μία (1) θέση Διευθύνοντος Συμβούλου, η 
οποία πληρούται σύμφωνα με τα οριζόμενα στο άρθρο 7 
του Ν. 2414/1996, όπως τροποποιήθηκε με το άρθρο 17 
παρ. 2 του ν. 2469/1997. 

2. Ο Διευθύνων Σύμβουλος είναι μέλος του Διοικητικού 
Συμβουλίου και η ιδιότητα του αυτή δεν είναι ασυμβίβα¬ 
στη με την ιδιότητα του Προέδρου του Δ.Σ. 

3. Ο Διευθύνων Σύμβουλος είναι το ανώτατο εκτελεστι¬ 
κό όργανο, προΐσταται όλων των Υπηρεσιών της ΟΔΔΥ 
Α.Ε., διευθύνει το έργο τους και λαμβάνει τις αναγκαίες α¬ 
ποφάσεις, μέσα στα πλαίσια των διατάξεων που διέπουν 
την λειτουργία της Επιχείρισης και των αποφάσεων του 
Δ.Σ. για την επίτευξη των στόχων που έχουν τεθεί με το 
Συμβόλαιο Διαχείρισης και ιδίως μεριμνά για: 

α) Την εκπλήρωση του σκοπού για τον οποίο έχει συ- 
σταθεί η εταιρία. 

β) Την κατάρτιση και υποβολή στο Δ.Σ. για έγκριση του 
Στρατηγικού και του Επιχειρησιακού Σχεδίου. 

γ) Τη σύνταξη δύο τουλάχιστον μήνες πριν από την έ¬ 
ναρξη του οικονομικού έτους του προϋπολογισμού των ε¬ 
σόδων και εξόδων. 

δ) Την κατάρτιση των αναγκαίων αναθεωρήσεων ή ανα¬ 
μορφώσεων του Επιχειρησιακού Σχεδίου και του ετήσιου 
προϋπολογισμού των εσόδων και εξόδων. 

ε) Τη σύνταξη του ετήσιου απολογισμού της Εταιρίας ε¬ 
ντός των τριών μηνών από τη λήξη κάθε οικονομικού έτους. 

στ) Την κατάρτιση του συστήματος Δεικτών Εξυπηρέ¬ 
τησης και αποτελεσματικότητας. 

4. Επίσης, ο Διευθύνων Σύμβουλος ελέγχει όλη την κα¬ 
θημερινή εργασία της Εταιρίας και εποπτεύει τις διεξα¬ 
γόμενες εργασίες κάθε υπηρεσίας έχων την διοίκηση του 
προσωπικού αυτής. 

5. Ο Διευθύνων Σύμβουλος εισηγείται κατά τη συζήτη¬ 
ση του Διοικητικού Συμβουλίου τα προς συζήτηση θέμα¬ 
τα και ευθύνεται για την εκτέλεση των αποφάσεων αυτού. 

6 . Ο Διευθύνων Σύμβουλος είναι αρμόδιος για: 

α) Την έγκριση συνήθους φύσεως έργων και προμηθει¬ 
ών και ανάληψη υποχρεώσεων, μέχρι του ποσού εκείνου 
που θα ορίζει με απόφασή του το Διοικητικό Συμβούλιο. 

β) Την τοποθέτηση του προσωπικού στις προβλεπόμε- 
νες από τον Κανονισμό της Εταιρίας θέσεις, καθώς και τη 
χορήγηση αδειών σ’ αυτό. 

7. Ο Διευθύνων Σύμβουλος μπορεί να μεταβιβάσει μέ¬ 
ρος των αρμοδιοτήτων αυτού στους Γ ενικούς Δ/ντές ή σε 
άλλους υπαλλήλους της Εταιρίας. 

8 . Το Διευθύνοντα Σύμβουλο, ελλείποντα, απάντα ή κω¬ 
λυόμενο αναπληρώνει στα καθήκοντά του ο οριζόμενος 


απ’ αυτόν Γ ενικός Διευθυντής και σε περίπτωση έλλει¬ 
ψης, απουσίας ή κωλύματος αυτού ο οριζόμενος απ’ αυ¬ 
τόν Διευθυντής. 

9. Τον Διευθύνοντα Σύμβουλο επικουρούν στο έργο του 
οι Γ ενικοί Δ/ντές οι οποίοι είναι ανώτατα στελέχη της Επι- 
χείρισης εκτός οργανικών θέσεων προίστανται αυτοτε¬ 
λών τομέων δράσης της και ορίζονται με απόφαση του 
Δ.Σ. που εκδίδεται μετά από πρόταση του Διευθύνοντος 
Συμβούλου όπου προσδιορίζονται και οι αρμοδιότητες ε¬ 
νός εκάστου. 

10. Οι Γ ενικοί Διευθυντές επιλέγονται από εξειδικευμέ- 
να στελέχη διοίκησης από το προσωπικό της ΟΔΔΥ Α.Ε. ή 
εκτός αυτής με απόσπαση ή με σύναψη ειδικής σ ύ μβασης. 

11. Η αναγκαιότητα διορισμού των Γενικών Δ/Υτών υ- 
πόκειται στην κρίση του Δ.Σ. το οποίο καθορίζει τον αριθ¬ 
μό και τις αρμοδιότητές τους. 

Άρθρο 14 

Συμβούλιο Διεύθυνσης 

1. Στο Συμβούλιο Δ/νσης μετέχει ως Πρόεδρος ο Διευ- 
θύνων Σύμβουλος της Εταιρίας και οι Γενικοί Δ/ντές ή αν 
υπάρχει μόνο ένας Γ ενικός Δ/ντής αυτός και οι Διευθυ¬ 
ντές ή σε κάθε άλλη περίπτωση, οι Διευθυντές 

2. Κύρια αποστολή του Συμβουλίου Διεύθυνσης είναι ο 
συντονισμός και η εξασφάλιση της απαραίτητης συνοχής 
και λειτουργίας της Εταιρίας, η επίλυση σημαντικών προ 
βλημάτων της τρέχουσας διαχείρισης, η λήψη αποφάσε¬ 
ων για προμήθεια ή αναθέσεις έργων μέχρι το τιθέμενο α¬ 
πό το Διοικητικό Συμβούλιο χρηματικό όριο και η άσκηση 
κάθε άλλης αρμοδιότητας που του εκχωρεί το Δ.Σ. 

Με απόφαση του Δ.Σ. που εκδίδεται μετά από πρόταση 
του Διευθύνοντος Συμβούλου εγκρίνεται ο Κανονισμός 
Λειτουργίας του Συμβουλίου Διεύθυνσης. 

ΚΕΦΑΛΑΙΟ ΤΡΙΤΟ 
ΟΙΚΟΝΟΜΙΚΕΣ ΔΙΑΤΑΞΕΙΣ 

Άρθρο 15 

Περιουσία της Εταιρίας 

1 . Όλα τα κινητά και ακίνητα περιουσιακά στοιχεία που 
ανήκουν στον Ο.Δ.Δ.Υ. ή χρησιμοποιούνται αποκλειστικά 
απ'αυτόν, κατά την δημοσίευση του παρόντος μεταβιβά¬ 
ζονται, κατά πλήρη κυριότητα, νομή και κατοχή στον ΟΔ- 
ΔΥ Α.Ε. 

2. Οι καταθέσεις μετρητών στον λογαριασμό του ΟΔΔΥ, 
που τηρείται στην Τράπεζα της Ελλάδος μεταφέρονται 
αυτόματα σε λογαριασμό της ΟΔΔΥ Α.Ε. που ανοίγεται 
απ'την Τράπεζα της Ελλάδος αυτόματα με την δημοσίευ¬ 
ση του παρόντος, άνευ άλλου τινός. 

3. Γιατην προστασία των περιουσιακών στοιχείων της ε¬ 
ταιρίας εφαρμόζονται οι σχετικές για την προστασία των 
δημοσίων κτημάτων διατάξεις. 

Άρθρο 16 

Διαχείριση - Διαχειριστικός Έλεγχος 

1. Η διαχείριση της Εταιρίας ενεργείται βάσει ίδιου προ¬ 
ϋπολογισμού εσόδων και εξόδων. Η ΟΔΔΥ Α.Ε. έχει ιδία 
ταμειακή υπηρεσία, διατάκτης δε των δαπανών της είναι 
ο Διευθύνων Σύμβουλος μαζί με το Δ/’ντή Οικονομικών Υ¬ 
πηρεσιών ή οι νόμιμοι αναπληρωτές τους. 

2. Το οικονομικό έτος της διαχείρισης της Εταιρίας α¬ 
ντιστοιχεί με το ημερολογιακό έτος, μετά τη λήξη του ο- 

ποιου κλείνονται οι ετήσιοι λογαριασμοί και ενεργείται η 
απογραφή της περιουσίας της Επιχείρησης. Ειδικά για το 
κατά τη δημοσίευση του παρόντος έτους ισχύει η παρ. 1 
του επόμενου άρθρου. 

3. Με απόφαση του Διοικητικού Συμβουλίου ρυθμίζεται 
κάθε θέμα που αφορά στη διαχείριση, την κατάρτιση του 
προϋπολογισμού, ισολογισμού και απολογισμού. 

4. Ο τακτικός διαχειριστικός έλεγχος της Εταιρίας ε- 
νεργείται από δύο (2) ορκωτούς λογιστές, οι οποίοι προ- 
τείνονται από το Σώμα Ορκωτών Λογιστών και διορίζονται 
από το Υπουργείο Οικονομικών στην αρχή κάθε οικονομι¬ 
κού έτους. 

5. Για τον έκτακτο έλεγχο πέρα του προβλεπόμενου 
στην περίπτωση γ της παραγράφου 3 του άρθρου 7 ε¬ 
φαρμόζονται συμπληρωματικά οι διατάξεις της παρ. 5 
του άρθρου 4 του Ν. 2414/1996. 

Άρθρο 17 

Ετήσιες οικονομικές καταστάσεις - 
Διάθεση αποτελεσμάτων 

1. Η Εταιρική χρήση αρχίζει την πρώτη (1) Ιανουάριου 
και λήγει την τριακοστή πρώτη (31) Δεκεμβρίου κάθε έ¬ 
τους. Η πρώτη εταιρική χρήση αρχομένη από την δημοσί¬ 
ευση του παρόντος λήγει την 31 Δεκεμβρίου του ιδίου έ¬ 
τους. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της περιουσίας της Εταιρίας και καταρτίζει τις ετήσιες οι¬ 
κονομικές καταστάσεις και έκθεση επ'αυτών, σύμφωνα 
με το άρθρα 42α, 42β, 42γ, 42δ, 42ε, 43, 43β, 111 παρ. 1 
και 2 και 112 παρ. 1 έως 7 του Κ.Ν. 2190/1920. 

3. Οι ετήσιες οικονομικές καταστάσεις περιλαμβάνουν: 
α) Τον ισολογισμό 

β) Τον λογαριασμό "αποτελέσματα χρήσης" 
γ) Τον πίνακα διάθεσης αποτελεσμάτων 
δ) Το προσάρτημα 

Οι παραπάνω καταστάσεις αποτελούν ενιαίο σύνολο ε¬ 
λέγχονται όπως ορίζουν τα άρθρα 36,36α και 37 του Κ.Ν. 
2190/1920 και εμφανίζουν με απόλυτη σαφήνεια την 
πραγματική εικόνα της περιουσιακής διάρθρωσης της 
χρηματοοικονομικής θέσης και των αποτελεσμάτων χρή¬ 
σης της Εταιρίας. 

4. Γ ια να ληφθεί από τη Γ ενική Συνέλευση έγκυρη από¬ 
φαση σχετικά με τις οικονομικές καταστάσεις, που έχουν 
εγκριθεί από το Διοικητικό Συμβούλιο πρέπει αυτές να έ¬ 
χουν ειδικά θεωρηθεί από α) τον Πρόεδρο του Διοικητι¬ 
κού Συμβουλίου ή το νόμιμο αναπληρωτή του β) τον Διευ- 
θύνοντα Σύμβουλο και γ) τον Προϊστάμενο της Υπηρε¬ 
σίας στην οποία υπάγεται το Λογιστήριο, υποχρεουμένων 
αυτών αν διαφωνούν ως προς τον τρόπο της κατάρτισης 
των οικονομικών καταστάσεων από άποψη νομιμότητας 
να εκθέτουν εγγράφως τις αντιρρήσεις τους στη Γ ενική 
Συνέλευση. 

5. Η έκθεση διαχείρισης του Διοικητικού Συμβουλίου 
προς την τακτική Γενική Συνέλευση πρέπει να παρέχει 
σαφή και πραγματική εικόνα της εξέλιξης των εργασιών 
και της οικονομικής θέσης της Εταιρίας, καθώς και πλη¬ 
ροφορίες για την προβλεπόμενη πορεία της Εταιρίας και 
για τις δραστηριότητές της στον τομέα της έρευνας και α¬ 
νάπτυξης. Επιπλέον στην έκθεση αυτήν αναφέρονται τα 
στοιχεία που ορίζονται στην παρ. 3 περ. Βτου άρθρου 43α 
του Κ.Ν. 2190/1920. 


6 . Το Διοικητικό Συμβούλιο της Εταιρίας οφείλει να δη¬ 
μοσιεύει τον Ισολογισμό της Εταιρίας, το λογαριασμό "α¬ 
ποτελέσματα χρήσης" και τον "πίνακα διάθεσης αποτελε¬ 
σμάτων" μαζί με το σχετικό πιστοποιητικό ελέγχου, είκοσι 
(20) τουλάχιστον ημέρες πριν από τη συνεδρίαση της Γ ε¬ 
νικής Συνέλευσης. 

α) Σε μία ημερήσια πολιτική εφημερίδα που πληροί τις 
προϋποθέσεις του άρθρου 3 του Ν.Δ. 3757/1957, η οποία 
εκδίδεται σιην Αθήνα και έχει ευρεία κυκλοφορία σε ολό¬ 
κληρη τη χώρα κατά την κρίση του Διοικητικού Συμβουλίου. 

β) Σε μία ημερήσια οικονομική εφημερίδα που πληροί 
τις προϋποθέσεις της παρ. 2 του άρθρου 26 του Κ.Ν. 
2190/1920. Η δημοσίευση γίνεται με τη μορφή και στην 
έκθεση που προβλέπεται από το άρθρο 43β του παραπά¬ 
νω Νόμου. 

γ) Στο ΦΕΚτΑΕ. και ΕΠΕσύμφωνα μετο άρθρο 76παρ. 

1 εδαφ.βτου Κ.Ν. 2190/1920. 

δ) Σε μία ημερήσια ή εβομαδιαία εφημερίδα από εκείνες 
που εκδίδονται στην Αθήνα. 

Οι ετήσιες οικονομικές καταστάσεις, αρχικές και τρο¬ 
ποποιημένες από τη Γενική Συνέλευση (ισολογισμός, α¬ 
ποτελέσματα χρήσης, πίνακας διάθεσης, αποτελεσμά¬ 
των και προσάρτημα) και οι σχετικές εκθέσεις του Διοικη¬ 
τικού Συμβουλίου και των ελεγκτών της Εταιρίας, 
δημοσιεύονται σύμφωνα με τα άρθρα 7α και 7β του Κ.Ν. 
2190/1920. Ο ισολογισμός πρέπει να περιέχει τα ατομικά 
στοιχεία των προσώπων που τον πιστοποιούν σύμφωνα 
με την παρ. 4 του άρθρου αυτού. 

7. Αντίγραφα των ετήσιων οικονομικών καταστάσεων, 
μαζί με τις εκθέσεις του Διοικητικού Συμβουλίου και των 
ελεγκτών, υποβάλλονται στην αρμόδια εποπτική αρχή εί¬ 
κοσι (20) τουλάχιστον ημέρες πριν από την ημέρα της Γ ε¬ 
νικής Συνέλευσης. 

8 . Μέσα σε είκοσι (20) ημέρες από την έγκριση των ετή¬ 
σιων οικονομικών καταστάσεων από την Γενική Συνέλευ¬ 
ση υποβάλλεται στην αρμόδια εποπτική αρχή αντίγραφο 
των πρακτικών της Γ ενικής Συνέλευσης με αντίγραφο των 
ετήσιων οικονομικών καταστάσεων που εγκρίθηκαν. 

9. Καθαρά κέρδη της Εταιρίας είναι αυτά που προκύ¬ 
πτουν μετά την αφαίρεση από τα πραγματοποιηθέντα α¬ 
καθάριστα έσοδα των πάσης φύσεως λειτουργικών δα¬ 
πανών και ζημιών, των κατά νόμο αποσβέσεων, τόκων, δα¬ 
νείων, των δαπανών των έργων και κάθε άλλου βάρους. 

Τα καθαρά κέρδη κατανέμονται ως εξής: 
α) Πέντε τοις εκατό (5%) των καθαρών κερδών αφαιρεί- 
ται για το σχηματισμό του τακτικού αποθεματικού. Η κρά¬ 
τηση αυτή παύει να είναι υποχρεωτική όταν το αποθεμα- 
τικό καλύψει ποσό ίσο με το μισό του εταιρικού κεφαλαί¬ 
ου. Εάν αυτό μειωθεί για οποιοδήποτε λόγο η κράτηση 
επαναλαμβάνεται μέχρι του αυτού ορίου. 

β) Ποσοστό ίσο με το δέκα τοις εκατό (10%) του κατα¬ 
βεβλημένου μετοχικού κεφαλαίου μπορεί να διατίθεται 
για τη διανομή μερίσματος στους μετόχους. Από το πο¬ 
σοστό αυτό το αναλογούν στο δημόσιο αποδίδεται σ’ αυ¬ 
τό ώς έσοδο δημοσίων επενδύσεων. 

γ) Τα υπόλοιπα καθαρά κέρδη διατίθενται, μετά από α¬ 
πό απόφαση του Διοικητικού Συμβουλίου είτε για διανομή 
πρόσθετου μερίσματος, είτε για το σχηματισμό έκτακτου 
αποθεματικού. 

10. Οι τυχόν εμφανιζόμενες ζημίες σε κάθε εταιρική 
χρήση καλύπτονται εξ ολοκλήρου έκτου δημοσίου προϋ¬ 
πολογισμού δι'αποφάσεων του Υπουργού Οικονομικών 
άνευ άλλης διατυπώσεως εκδιδομένου προς τούτο επ’ ο- 

νόματι του Ελληνικού Δημοσίου ενός ονομαστικού και α- 
μεταβίβαστου τίτλου. 

Άρθρο 18 

Στρατηγικό και Επιχειρησιακό Σχέδιο 

Η Εταιρία υποχρεούται να καταρτίζει σύμφωνα με το 
άρθρο2του Ν. 2414/1996, όπωςεκάστοτεισχύει: 

α) Το Στρατηγικό Σχέδιο (Σ.Σ.) που καθορίζει το πλαίσιο 
της γενικότερης κυβερνητικής πολιτικής, τους μακροχρό¬ 
νιους βασικούς στόχους για την εκπλήρωση των σκοπών 
της εταιρίας και τις μεθόδους πραγματοποίησής τους. 

β) Το Επιχειρησιακό Σχέδιο (Ε.Σ.) με διάρκεια τριών (3) 
έως πέντε (5) ετών, το Επιχειρησιακό Σχέδιο εξειδικεύει 
τους στόχους του Στρατηγικού Σχεδίου και τις μεθόδους 
πραγματοποίησής τους για καθένα από τα έτη της διάρ- 
κειάς του. 

Το Στρατηγικό και το Επιχειρησιακό Σχέδιο υποβάλλο¬ 
νται από το Διοικητικό Συμβούλιο της εταιρίας στους Υ¬ 
πουργούς Εθνικής Οικονομίας και Οικονομικών, εγκρίνο- 
νται με κοινή τους απόφαση και κατατίθενται στην αρμό¬ 
δια κατά τον Κανονισμό της Βουλής Επιτροπή της. 

Το Επιχειρησιακό Σχέδιο μπορεί να αναθεωρείται, με 
τον ίδιο τρόπο που καταρτίζεται και εγκρίνεται. Σε επεί¬ 
γουσες περιπτώσεις το Διοικητικό Συμβούλιο της εται¬ 
ρίας μπορεί, αν το κρίνει αναγκαίο για τη βελτίωση της α- 
ποτελεσματικότητας της επιχείρησης, να προβαίνει, με 
δική του ευθύνη σε περιορισμένης έκτασης αναμόρφωση 
του Επιχειρησιακού Σχεδίου. 

Η υποχρέωση υποβολής του Στρατηγικού και του Επι¬ 
χειρησιακού Σχεδίου δεν αναιρεί την υποχρέωση υποβο¬ 
λής του προϋπολογισμού, του απολογισμού, του λογα¬ 
ριασμού αποτελεσμάτων χρήσεως, καθώς και κάθε άλ¬ 
λου στοιχείου που προβλέπεται από τις γενικές ή ειδικές 
διατάξεις. 

Σε περίπτωση που η εταιρία έχει ιδρύσει θυγατρική ε¬ 
ταιρία, υποβάλλει, εκτός των αναφερομένων στην προη¬ 
γούμενη παράγραφο, και ενοποιημένους λογαριασμούς 
της σύμφωνα με τις ισχύουσες διατάξεις. 

Άρθρο 19 

Συμβόλαιο Διαχείρισης - Έλεγχος της τήρησής του 

Μεταξύ του Προέδρου του Διοικητικού Συμβουλίου και 
του Διευθύνοντος Συμβούλου της εταιρίας αφενός, και 
του Δημοσίου, εκπροσωπουμένου από τους Υπουργούς 
Εθνικής Οικονομίας και Οικονομικών αφετέρου, συνά- 
πτεται το κατά το άρθρο 4 του Ν. 2414/1996, όπως εκά¬ 
στοτε ισχύει "Συμβόλαιο Διαχείρισης" στο οποίο καθορί¬ 
ζονται με λεπτομέρειες, και στο πλαίσιο του Στρατηγικού 
και του Επιχειρησιακού Σχεδίου, οι στόχοι που ο Πρόε¬ 
δρος του Διοικητικού Συμβουλίου και ο Διευθύνων Σύμ¬ 
βουλος αναλαμβάνουν να εκπληρώσουν κατά τη διάρκεια 
της θητείας τους. 

Το Συμβόλαιο Διαχείρισης κατατίθεται στην αρμόδια 
κατά τον Κανονισμό της Βουλής Επιτροπή της. 

Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων, που δεν δικαιολο¬ 
γείται επαρκώς ή άλλος σπουδαίος λόγος, με κοινή από¬ 
φαση των Υπουργών Εθνικής Οικονομίας και Οικονομι¬ 
κών δύνανται να καταγγελθούν το Συμβόλαιο Διαχείρισης 
και οι συμβάσεις του Προέδρου του Διοικητικού Συμβου¬ 
λίου και του Διευθύνοντος Συμβούλου και να ανακληθεί ο 
διορισμός τους. 


Μέσα σε ένα μήνα από το διορισμό νέου Προέδρου και 
Διευθύνοντος Συμβούλου συντάσσεται νέο Συμβόλαιο 
Διαχείρισης μεταξύ αυτών και του Δημοσίου, σύμφωνα με 
το παρόν άρθρο. 

Άρθρο 20 

Απαγόρευση ανταγωνισμού 

Απαγορεύεται στα μέλη του Διοικητικού Συμβουλίου, 
στους Γενικούς Διευθυντές, καθώς και στους Διευθυντές 
της εταιρίας να ενεργούν κατ'επάγγελμα, χωρίς την άδεια 
της Γενικής Συνέλευσης, για δικό τους λογαριασμό ή για 
λογαριασμό τρίτων, πράξεις συναφείς προς τους σκο¬ 
πούς της εταιρίας ή να είναι μέλη Διοικητικού Συμβουλί¬ 
ου, διευθυντικά στελέχη, υπάλληλοι ή αντιπρόσωποι ε¬ 
ταιριών που έχουν συναφείς σκοπούς με αυτούς που επι¬ 
διώκει η εταιρία, καθώς και να μετέχουν ως ομόρρυθμοι 
εταίροι σε εταιρίες που επιδιώκουν τέτοιους σκοπούς. 

Άρθρο 21 
Πόροι 

Πόροι της ΟΔΔΥ Α.Ε. είναι οι εξής: 

α) Ποσοστό εξ είκοσι πέντε τοις εκατό (25%) από το εκ- 
πλειστηρίασμα ή το προϊόν της εκποίησης υλικών και τρο¬ 
χοφόρων, που ανήκουν σε Νομικά Πρόσωπα, Φορείς του 
Δημόσιου Τομέα. 

Το πιό πάνω ποσοστό μπορεί να αναπροσαρμόζεται με 
απόφαση του Υπουργού Οικονομικών, μετά από πρόταση 
του Δ.Σ. της Εταιρίας. 

β) Ποσό από το προϊόν εκποίησης των πραγμάτων που 
ανήκουν στο Δημόσιο, αναγκαίο για την κάλυψη των δα¬ 
πανών της Εταιρίας και καθοριζόμενο στον ετήσιο προϋ¬ 
πολογισμό της. 

γ) Δικαιώματα από πρόστιμα, φύλακτρα, τόκους υπε¬ 
ρημερίας, κατάπτωση ποινικών ρητρών και τυχόν λοιπά 
πρόσθετα τέλη, προερχόμενα από την διαχείριση των υ¬ 
λικών και τροχοφόρων, που περιέρχονται στην αρμοδιό¬ 
τητα της Εταιρίας. 

ΚΕΦΑΛΑΙΟ ΤΕΤΑΡΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 22 

Η εταιρία διέπεται από τις διατάξεις του παρόντος Δια¬ 
τάγματος και του παρόντος καταστατικού και συμπληρω¬ 
ματικά από τις διατάξεις του Ν. 2190/1920 και του Ν. 
2414/1996, όπως κάθε φορά ισχύουν, καθώς και του Ν. 
251/76 "Περί ΟΔΔΥ 1 , όπως τροποποιηθείς ισχύει σήμερα. 

Άρθρο 23 

1. Η κατόπιν μετατροπής του Οργανισμού Διαχείρισης 
Δημόσιου Υλικού σε Ανώνυμη Εταιρία, με το παρόν ι¬ 
δρυόμενη εταιρία υπεισέρχεται, ως οιονεί καθολικός διά¬ 
δοχος, στη θέση του μέχρι σήμερα υφιστάμενου Οργανι¬ 
σμού Διαχείρισης Δημόσιου Υλικού. 

2. Όλα τα, κάθε είδους, φύσεως και μορφής, μέχρι σή¬ 
μερα υπέρ του Οργανισμού Διαχείρισης Δημόσιου Υλι¬ 
κού ισχύοντα προνόμια, απαλλαγές και ατέλειες, ιδιαιτέ¬ 
ρως αυτά που αναφέρονται στον Ν. 251/76, όπως ισχύει 
μετά τις τροποποιήσεις, καθώς και σε οποιοδήποτε άλλο 
νόμο, διατηρούνται, αναγνωρίζονται και ισχύουν υπέρ 
της δια του παρόντος ιδρυομένης εταιρίας με την επωνυ¬ 
μία "Οργανισμός Διαχείρισης Δημόσιου Υλικού Α.Ε.". 

3. Από τη δημοσίευση του παρόντος, η ιδρυόμενη μεαυ- 

τό ανώνυμη εταιρία με την επωνυμία "Οργανισμός Διαχεί¬ 
ρισης Δημόσιου Υλικού Α.Ε. υπεισέρχεται αυτοδικαίως 
στο σύνολο των δικαιωμάτων, υποχρεώσεων και λοιπών 
εννόμων σχέσεων του Οργανισμού Διαχείρισης Δημοσί¬ 
ου Υλικού. 

4. Από τη δημοσίευση του παρόντος οι εκκρεμείς δίκες 
του Οργανισμού Διαχείρισης Δημόσιου Υλικού συνεχίζο¬ 
νται στο όνομα του νομικού προσώπου της ανώνυμης ε¬ 
ταιρίας ΟΔΔΥ Α.Ε., χωρίς να επέρχεται βίαιη διακοπή 
τους και χωρίς να απαιτείται οποιαδήποτε ειδικότερη δι¬ 
καστική ή εξώδικος ενέργεια για την συνέχισή τους. 

5. Από τη δημοσίευση του παρόντος η κυριότητα των κι¬ 
νητών και ακινήτων πραγμάτων του ΟΔΔΥ περιέρχεται 
αυτοδικαίως στη συνιστώμενη με το παρόν ανώνυμη ε¬ 
ταιρία με την επωνυμία ΟΔΔΥ Α.Ε. Με την επιφύλαξη της 
παραγράφου 5 του άρθρου 6 του παρόντος, στα βιβλία 
μεταγραφών των αντίστοιχων Υποθηκοφυλακείων, προ- 
κειμένου περί ακινήτων σημειούται ατελώς, η επερχόμε- 
νη με το παρόν μετατροπή και υποκατάσταση. Οι ανωτέ¬ 
ρω μεταβιβάσεις απαλλάσσονται παντός φόρου, τέλους 
χαρτοσήμου, εισφοράς, καθώς και δικαιωμάτων υπέρ τρί- 

των. , 

6 . Οι μέχρι τη δημοσίευση του παρόντος συναφθεισες 

και ευρισκόμενες σε ισχύ, κάθε είδους , τύπου, φύσεως 
και περιεχομένου δικαιοπραξίες, στις οποίες το μοναδικό 
ή ένα από τα συμβαλλόμενα μέρη είναι ο ΟΔΔΥ, συνεχί¬ 
ζονται στο όνομα του νομικού προσώπου της ανώνυμης ε¬ 
ταιρίας ΟΔΔΥ Α.Ε., χωρίς κανένα από τα συμβαλλόμενα 
μέρη να δικαιούται να ζητήσει για το λόγο αυτό τη λύση 
των ανωτέρω δικαιοπραξιών ή τη μη εκτέλεση αυτών ή τη 
μη εκπλήρωση των υποχρεώσεώντου, που απορρέουν α¬ 
πό αυτές. / 

7. Οι βεβαιωμένες υπέρ ΟΔΔΥ οφειλες στις ΔΟΥ ει- 
σπράττονται και αποδίδονται στον ΟΔΔΥ Α.Ε. 

8 . Όπου στην ισχύουσα νομοθεσία ή σε έγγραφα, δη¬ 
μόσια ή ιδιωτικά, αναγράφεται η λέξη ΟΔΔΥ από της ι¬ 
σχύος του παρόντος νοείται η ΟΔΔΥ Α.Ε. 

Άρθρο 24 

Κανονισμός Εσωτερικής Οργάνωσης και 
Λειτουργίας της εταιρίας. 

Γενικός Κανονισμός Προσωπικού 

1. Εντός έτους από τη δημοσίευση του παρόντος θα συ¬ 
νταχθεί και θα τεθεί σε εφαρμογή, μετά από απόφαση του 
Διοικητικού Συμβουλίου, ο Κανονισμός Εσωτερικής Ορ¬ 
γάνωσης και Λειτουργίας (ΚΕΟΛ) της εταιρίας, στον ο¬ 
ποίο θα καθορίζονται οι υπηρεσιακές μονάδες της εται¬ 
ρίας και ο τρόπος λειτουργίας αυτών 

2. Εντός έτους από τη δημοσίευση του παρόντος θα συ¬ 
νταχθεί από το Διοικητικό Συμβούλιο, μετά από γνώμη της 
αντιπροσωπευτικής συνδικαλιστικής οργάνωσης των ερ¬ 
γαζομένων, ο Γενικός Κανονισμός Προσωπικού (ΓΚΠ)της 
εταιρίας, που θα εγκριθεί με κοινή απόφαση των αρμο¬ 
δίων Υπουργών, και θα δημοσιευθεί στην Εφημερίδα της 
Κυβερνήσεως. 

Μέχρι τη δημοσίευση αφενός του Κανονισμού Εσωτε¬ 
ρικής Οργάνωσης και Λειτουργίας και αφετέρου του Γε¬ 
νικού Κανονισμού Προσωπικού και την κατάρτιση της 
πρώτης Συλλογικής Σύμβασης Εργασίας, που υπογρά¬ 
φεται από την πλέον αντιπροσωπευτική συνδικαλιστική 
οργάνωση των εργαζομένων στην ΟΔΔΥ Α.Ε., εξακολου¬ 
θούν να εφαρμόζονται οι ισχύοντες κατά τη δημοσίευση 


του παρόντος Κανονισμοί και οι ισχύουσες διατάξεις για 
την μισθοδοσία του προσωπικού και για την υπαλληλική 
του εξέλιξη σύμφωνα με τον Υπαλληλικό Κώδικα (Π.Δ. 
611/77). Η συνδικαλιστική οργάνωση του ΟΔΔΥ εκπρο¬ 
σωπεί τους εργαζόμενους στην ΟΔΔΥ Α.Ε., μέχρις ότου 
διενεργηθούν εκλογές για την ανάδειξη συνδικαλιστικού 
οργάνου της ΟΔΔΥ Α.Ε. 

Άρθρο 25 
Προσωπικό 

1. Το κατά τη δημοσίευση του παρόντος υπηρετούν μό¬ 
νιμο με σχέση δημοσίου δικαίου προσωπικό του ΟΔΔΥ ε¬ 
ντάσσεται στις αντίστοιχες μόνιμες προσωποπαγείς θέ¬ 
σεις που θα συσταθούν με τον κατά την παρ. 1 του προη¬ 
γούμενου άρθρου Κανονισμό Εσωτερικής Οργάνωσης 
και Λειτουργίας,διεπόμενο ως πρός όλες τις υπηρεσια¬ 
κές του μεταβολές και δικαιώματα απ'αυτόν. 

Ειδικότερα, τα των προαγωγών και πειθαρχικών διαδι¬ 
κασιών και τα της λύσης της εργασιακής σχέσης, ρυθμί¬ 
ζονται ανάλογα με τα ισχύοντα στα Νομικά Πρόσωπα Δη¬ 
μοσίου Δικαίου. 

2. Το λοιπό προσωπικό που κατά τη δημοσίευση του πα¬ 
ρόντος υπηρετεί στον ΟΔΔΥ με σύμβαση εργασίας ιδιω¬ 
τικού δικαίου αορίστου χρόνου ή παγίας εμμίσθου εντο¬ 
λής, εντάσσεται σε αντίστοιχες θέσεις που θα συσταθούν 
με τον κατά την παρ.1 του προηγούμενου άρθρου Κανο¬ 
νισμό Εσωτερικής Οργάνωσης και Λειτουργίας, ανάλογα 
με τα απαιτούμενα από αυτό τυπικά και ουσιαστικά προ¬ 
σόντα, υποκείμενα σε όλες τις απορρέουσες από αυτόν 
υποχρεώσεις. 

3. Το προσωπικό του ΟΔΔΥ Α.Ε. συνδέεται με την εται¬ 
ρία με σύμβαση εργασίας ιδιωτικού δικαίου. 

4. Οι αποδοχές του προσωπικού του ΟΔΔΥ Α.Ε. καθορί¬ 
ζονται με συμβάσεις εργασίας ιδιωτικού δικαίου που κα¬ 
ταρτίζονται σύμφωνα με τις εκάστοτε ισχύουσες διατά¬ 
ξεις. 

Άρθρο 26 

Λόγοι λύσης της Εταιρίας 
Η Εταιρία λύεται: 

α) Μόλις παρέλθει ο οριζόμενος στον παρών καταστα- 
τικό-χρόνος διάρκειας αυτής, εφ' όσον προηγουμένως η 
Γενική Συνέλευση των μετόχων δεν έχει αποφασίσει την 
παράταση του χρόνου διάρκειας και 
β) Με απόφαση της Γ ενικής Συνέλευσης, μετά από πρό¬ 
ταση του Διοικητικού Συμβουλίου. 

Άρθρο 27 
Εκκαθάριση 

1 . Τη λύση της εταιρίας ακολουθεί η εκκαθάριση. Αν η ε¬ 
ταιρία λυθεί λόγω παρόδου του χρόνου της διάρκειάς 
της, ο Διευθύνων Σύμβουλος αυτής εκτελείχρέη εκκαθα- 
ριστή μέχρι το διορισμό εκκαθαριστών από τη Γενική Συ¬ 
νέλευση. 

Αν η εταιρία λυθεί μετά από απόφαση της Γενικής Συ¬ 
νέλευσης, η Γενική Συνέλευση με την ίδια απόφαση ορίζει 
και τους εκκαθαριστές. 

2. Οι εκκαθαριστές, που ορίζονται από τη Γ ενική Συνέ¬ 
λευση μπορεί να είναι δύο (2) έως τέσσερεις (4). Οι εκκα- 
θαριστές ασκούν όλες τις συναφείς με τη διαδικασία και 
το σκοπό της εκκαθάρισης αρμοδιότητες του Διοικητικού 
Συμβουλίου, όπως έχουν τυχόν προσδιοριστεί από τη Γε- 

νική Συνέλευση, με τις αποφάσεις της οποίας οφείλουν να 
συμμορφώνονται. 

3. Ο διορισμός των εκκαβαριστών συνεπάγεται αυτοδι¬ 
καίως την παύση των εξουσιών των μελώντου Διοικητικού 
Συμβουλίου και των Ελεγκτών. 

4. Οι εκκαθαριστές που ορίζονται από τη Γενική Συνέ¬ 
λευση οφείλουν, μόλις αναλάβουν τα καθήκοντάτους, να 
διενεργήσουν απογραφή της εταιρικής περιουσίας και να 
δημοσιεύσουν στον τύπο και στο τεύχος Ανωνύμων Εται 
ριών και Εταιριών Περιορισμένης Ευθύνης της Εφημερί¬ 
δας της Κυβερνήσεως ισολογισμό, αντίγραφο του οποίου 
υποβάλλεται στο αρμόδιο για θέματα εποπτείας των Α¬ 
νωνύμων Εταιριών Υπουργείο. Την ίδια υποχρέωση έχουν 
οι εκκαθαριστές όταν λήξει η εκκαθάριση. 

5. Η Γενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. Οι ι¬ 
σολογισμοί της εκκαθάρισης εγκρίνονται από τη Γ ενική 
Συνέλευση που αποφασίζει και για την απαλλαγή των εκ- 
καθαριστών από κάθε ευθύνη. Στη Γενική Συνέλευση υ¬ 
ποβάλλονται κάθε έτος τα αποτελέσματα της εκκαθάρι¬ 
σης και έκθεση περί αιτίων που παρεμπόδισαν την απο¬ 
περάτωση αυτής. 

ΑΡΘΡΟ ΤΡΙΤΟ 

Μέχρι τη συγκρότηση του Διοικητικού Συμβουλίου της 
εταιρείας και το διορισμό του Διευθύνοντος Συμβούλου, 
σύμφωνα με τις διατάξεις του Ν. 2414/1996 και του παρό¬ 
ντος καταστατικού, το υφιστάμενο Διοικητικό Συμβούλιο 
και ο Πρόεδρός του ώς Προϊστάμενος Υπηρεσιών του 
ΟΔΔΥ εξακολουθούν αντίστοιχα να ασκούν τα καθήκοντά 
τους. 

Οι ελεγκτές της πρώτης εταιρικής χρήσεως καθώς και 
η αμοιβή τους θα καθοριστούν με απόφαση του Διοικητι¬ 
κού Συμβουλίου της εταιρείας. 

ΑΡΘΡΟ ΤΕΤΑΡΤΟ 

Η ισχύς του παρόντος θα αρχίσει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά από τις επιμέρους διατάξεις. 

Η δημοσίευση και εκτέλεση του Διατάγματος, ανατίθε¬ 
ται στον Υπουργό Εθνικής Οικονομίας. 

Αθήνα, 21 Δεκεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 414 (2 ) 

Μετατροπή του Οργανισμού Σχολικών Κτιρίων σε Ανώνυ¬ 
μη Εταιρία και έγκριση του Καταστατικού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ.2 και του άρθρου 2, 
παρ.1, εδάφιο πρώτο, του Ν.2414/1996, για τον Εκσυγ¬ 
χρονισμό των Δημοσίων Επιχειρήσεων και Οργανισμών 
και άλλες διατάξεις, (ΦΕΚΑ 135/1996), όπως τροποποιη¬ 
θείς ισχύει. 

2. Τις διατάξεις του Α,Ν.627/1968 (ΦΕΚ Α 266), “Περί 


Οργανισμού Σχολικών Κτιρίων και συστάσεως παρά τω Υ¬ 
πουργεία) Εθνικής Παιδείας και Θρησκευμάτων Διευθύν- 
σεως Προγραμματισμού και Ερευνών", όπως τροποποιη¬ 
θείς ισχύει. 

3. Τις διατάξεις του κ. ν. 2190/1920 "Περί Ανωνύμων Ε¬ 
ταιρειών", όπως τροποποηθείς ισχύει, 

4. Τη διάταξη του άρθρ. 63 του Ν.2637/98 (ΦΕΚ 200), 

5. Τις διατάξεις του Π.Δ. 286/98 "Υπαγωγή του ΟΣΚ στο 
Ν.2414/96" (ΦΕΚ 208), 

6. Το άρθρο 29α του Ν. 1558/85, όπως προστέθηκε με 
το άρθρο 27 του Ν. 2081/92 και τροποποιήθηκε με το άρ¬ 
θρο 1 παρ. 2α του Ν. 2469/97. 

7. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολο¬ 
γισμού για το τρέχον έτος και τα επόμενα οικονομικά έτη. 

8. Τη γνώμη του Διοικητικού Συμβουλίου του Οργανι¬ 
σμού Σχολικών Κτιρίων, που διατυπώθηκε στην υπ’αριθ- 
μό 353/1998 απόφασή του, 

9. Την υπ'αριθμό 536/1998 γνωμοδότηση του Συμβου¬ 
λίου της Επικράτειας μετά από πρόταση του Υπουργού Ε¬ 
θνικής Οικονομίας και Οικονομικών και του Υπουργού Ε¬ 
θνικής Παιδείας, αποφασίζουμε: 

ΑΡΘΡΟ ΠΡΩΤΟ 

Το Νομικό Πρόσωπο Δημοσίου Δικαίου με την επωνυμία 
"Οργανισμός Σχολικών Κτιρίων",που ιδρύθηκε με το Ν.Δ. 
4247/1962(ΦΕΚ ΑΊ55) "Περί ιδρύσεως Οργανισμού Σχο¬ 
λικών Κτιρίων (Ο.Σ.Κ.)", το οποίο αντικαταστάθηκε από 
τον Α.Ν.627/1968 (ΦΕΚ Α 266), "Περί Οργανισμού Σχολι¬ 
κών Κτιρίων και συστάσεως παρά τω Υπουργείω Εθνικής 
Παιδείας και Θρησκευμάτων Διευθύνσεως Προγραμματι¬ 
σμού και Ερευνοτν", όπως ο νόμος αυτός μεταγενέστερα 
τροποποιήθηκε και συμπληρώθηκε, μετατρέπεται σε Α¬ 
νώνυμη Εταιρεία, η οποία λειτουργεί σύμφωνα με το κα¬ 
ταστατικό της, τις διατάξεις του κ. ν. 2190/1920 "Περί Α¬ 
νωνύμων Εταιρειών", όπως ισχύει, και με βάση τους κανό¬ 
νες της ιδιωτικής οικονομίας. 

ΑΡΘΡΟ ΔΕΥΤΕΡΟ 

Εγκρίνεται το καταστατικό της κατά το προηγούμενο 
άρθρο συνιστώμενης, μετά από μετατροπή, Ανώνυμης Ε¬ 
ταιρείας, το οποίο έχει ως εξής: 

ΚΑΤΑΣΤΑΤΙΚΟ ΤΗΣ ΑΝΩΝΥΜΗΣ ΕΤΑΙΡΙΑΣ ΜΕ ΤΗΝ 

ΕΠΩΝΥΜΙΑ "ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α.Ε." 

(Ο.Σ.Κ. Α.Ε.) 

ΚΕΦΑΛΑΙΟ ΠΡΩΤΟ 

ΣΥΣΤΑΣΗ-ΕΠΩΝΥΜΙΑ-ΕΔΡΑ-ΣΚΟΠΟΣ-ΔΙΑΡΚΕΙΑ- 
ΜΕΤΟΧΙΚΟ ΚΕΦΑΛΑΙΟ-ΑΥΞΗΣΗ ΚΕΦΑΛΑΙΟΥ- 

ΠΟΡΟΙ ΕΤΑΙΡΕΙΑΣ 

Άρθρο 1 

Σύσταση-Επωνυμία 

Συνιστάται ανώνυμη εταιρεία με την επωνυμία "ΟΡΓΑ¬ 
ΝΙΣΜΟΣ ΣΧΟΛΙΚΩΝ ΚΤΙΡΙΩΝ , ΑΝΩΝΥΜΗ ΕΤΑΙΡΕΙΑ" και 
σε συντομογραφία "Ο.Σ.Κ. Α.Ε,". Η εταιρία λειτουργεί χά- 
ριν του δημοσίου συμφέροντος κατά τους κανόνες της ι¬ 
διωτικής οικονομίας, διεπόμενη από τις διατάξεις του 
κ.ν.2190/1920 "περί ανωνύμων εταιριών" και του 
ν.2414/1996 "εκσυγχρονισμός των Δημοσίων Επιχειρήσε¬ 
ων και Οργανισμών και άλλες διατάξεις", όπως τροποποι¬ 
ηθείς ισχύει. 

Για τις συναλλαγές της εταιρείας με το εξωτερικό η ε- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4575 


πωνυμία της εταιρείας μπορεί να αναγράφεται μεταφρα¬ 
σμένη στην οικεία ξένη γλώσσα. 

Άρθρο 2 
Έδρα 

Έδρα της εταιρείας ορίζεται ο Δήμος Αθηναίων. Η εται¬ 
ρεία μπορεί να ιδρύει υποκαταστήματα, πρακτορεία και 
γραφεία και εκτός της έδρας της, για την εξυπηρέτηση 
των σκοπών της, με απόφαση του Διοικητικού της Συμ¬ 
βουλίου, που θα προσδιορίζει ταυτόχρονα τον τρόπο σύ¬ 
στασης, οργάνωσης και λειτουργίας τους. 

Άρθρο 3 
Σκοποί-Μέσα 

Α. Η εταιρεία, που διατηρεί τις αρμοδιότητες του ΟΣΚ, 
όπως αυτές προσδιορίζονται από την ισχύουσα νομοθε¬ 
σία, έχει τους ακόλουθους ειδικότερους σκοπούς: 

1. Την ανάληψη της γενικής τεχνικής διοικητικής και οι¬ 
κονομικής εποπτείας και παρακολούθησης, στο πλαίσιο 
της εφαρμογής της Εκπαιδευτικής Πολιτικής του Κρά¬ 
τους, που αφορά στην κτιριακή υποδομή και στον εξοπλι¬ 
σμό των σχολικών κτιρίων για τη λειτουργία της δημόσιας 
πρωτοβάθμιας και δευτεροβάθμιας εκπαίδευσης, της ε¬ 
παγγελματικής εκπαίδευσης και κατάρτισης και της λαϊ¬ 
κής επιμόρφωσης με βάση το πρόγραμμα που καταρτίζει 
το Υπουργείο Εθνικής Παιδείας και Θρησκευμάτων και α¬ 
φορά στα σχολικά κτίρια της χώρας, καθώς και στα σχο¬ 
λικά κτίρια των ελληνικών κοινοτήτων στο εξωτερικό, με 
σκοπό τη διασφάλιση της ολικής ποιότητας και της οικο¬ 
νομίας των σχετικών έργων. 

2. Τη συμβολή στη δημιουργία κατάλληλων συνθηκών 
στέγασης της εκπαιδευτικής κοινότητας, είτε αυτόνομα, 
είτε και για λογαριασμό φορέων του Δημοσίου, εποπτευ- 
ομένων από το Υπουργείο Εθνικής Παιδείας και Θρη¬ 
σκευμάτων, ή των Οργανισμών Τοπικής Αυτοδιοίκησης 
(Ο.Τ.Α.) ή των Νομαρχιακών Αυτοδιοικήσεων (Ν.Α.) όλης 
της χώρας. Ως έργα συμβολής στη δημιουργία κατάλλη¬ 
λων συνθηκών στέγασης της εκπαιδευτικής κοινότητας 
νοούνται τα ακόλουθα: 

α) Η παροχή κάθε είδους τεχνικών και επιστημονικών 
συμβουλών για την άρτια και ορθή από νομικής και επι¬ 
στημονικής απόψεως εκτέλεση έργων σχολικής στέγης. 

β) Η συνεχής παρακολούθηση της εξέλιξης των εκπαι¬ 
δευτικών συστημάτων και η εναρμόνιση και σύνταξη τεύ¬ 
χους προδιαγραφών σχετικά με την αισθητική και τη λει¬ 
τουργική διάρθρωση του σχολικού χώρου με βάση τα ι- 
σχύοντα κτιριολογικά προγράμματα των σχολικών 
κτιρίων. Το κάθε φορά ισχύον τεύχος τεχνικών προδια¬ 
γραφών μετά την έγκρισή του από τις αρμόδιες αρχές θα 
εφαρμόζεται υποχρεωτικά από τις υπηρεσίες του κρά¬ 
τους που εκτελούν έργα σχολικής στέγης. 

γ) Η παροχή κάθε είδους βοήθειας στη σύνταξη προ¬ 
γραμμάτων σχολικής στέγης στις Νομαρχιακές Αυτοδιοι¬ 
κήσεις (Ν.Α.) όλης της χώρας που αφορούν στην ανέγερ¬ 
ση νέων σχολικών κτιρίων, στη μελέτη και κατασκευή συ¬ 
μπληρωματικών έργων σε υφιστάμενα σχολικά κτίρια για 
τις ανάγκες της εκπαίδευσης, σε μεταρρυθμίσεις σε ήδη 
υφιστάμενα σχολικά κτίρια κλπ. 

3. Τη μελέτη, επίβλεψη και κατασκευή έργων απαραίτη¬ 
των για τη λειτουργία των κεντρικών υπηρεσιών του Υ- 
ΠΕΠΘ και κάθε άλλης υπηρεσίας, φορέα, ιδρύματος ή νο¬ 
μικού προσώπου δημοσίου ή ιδιωτικού δικαίου, που υπά¬ 


γεται στην αρμοδιότητα ή υπόκειται στην εποπτεία του Υ¬ 
πουργείου αυτού. 

4. Την εκπόνηση κάθε φύσης προγραμμάτων, μελετών 
και έργων που σχετίζονται με τη βελτίωση των εκπαιδευ¬ 
τικών υποδομών και αποσκοπούν στην εφαρμογή καινο¬ 
τομιών, όπως η βιοκλιματική αρχιτεκτονική, ο επανασχε- 
διασμός περιβάλλοντος σχολικού χώρου, τα έργα οικο¬ 
λογικής και πολιτιστικής ευαισθητοποίησης της 
μαθητικής κοινότητας κλπ. στο σχολικό κτίριο, υφιστάμε¬ 
νο ή νέο. 

5. Τη σύνταξη, διαχείριση και υλοποίηση προγραμμά¬ 
των και έργων σχολικής στέγης για την εξυπηρέτηση α¬ 
τόμων ή κοινωνικών ομάδων που χρήζουν ιδιαίτερης μέ¬ 
ριμνας ή που έχει αναλάβει το κράτος την υποχρέωση να 
τους παράσχει σχολική στέγη με σκοπό την κοινωνική 
τους επανένταξη (ειδική αγωγή, παλιννόστηση, μετανά¬ 
στες, ομογένεια), είτε σε σχέση με αμιγή εκπαιδευτικά 
προγράμματα, είτε στο πλαίσιο ευρύτερων κοινωνικών 
και οικονομικών προγραμμάτων κοινωνικής ένταξης και 
ενσωμάτωσης. 

6. Την εκπόνηση μελετών, την κατασκευή έργων και τη 
διαχείριση προγραμμάτων που αφορούν εκπαιδευτικές 
υποδομές και χρηματοδοτούνται από εθνικούς, κοινοτι¬ 
κούς ή άλλους πόρους και αφορούν αμιγώς στην εκπαί¬ 
δευση ή εντάσσονται σε ολοκληρωμένα προγράμματα Υ¬ 
πουργείων, Οργανισμών, Περιφερειακών και Νομαρχια¬ 
κών Αυτοδιοικήσεων, ή Οργανισμούς Τοπικής 
Αυτοδιοίκησης, ΑΕ! και ΤΕΙ όλης της χώρας ή γενικότερα 
φορέων του Δημοσίου ή Ιδιωτικού τομέα καθώς και διε¬ 
θνών φορέων, τηρουμένωντωνδιατάξεωντης ισχύουσας 
νομοθεσίας και ιδίως των διατάξεων του άρθρου 50 παρ. 
24 Ν.2240/94. 

7. Την οργάνωση κατάλληλης ερευνητικής υποδομής 
και την εκπόνηση πάσης φύσεως ερευνών και μελετών 
πολιτικής για τα θέματα της σχολικής στέγης, όπως η πο¬ 
λιτική γης, ο προγραμματισμός παραγωγής σχολικής 
στέγης, η κίνηση του μαθητικού δυναμικού και γενικότε¬ 
ρα η δημογραφική εξέλιξη. 

8. Τη συμμετοχή σε συζητήσεις, διαλέξεις, συνέδρια, 
εκθέσεις κλπ, που έχουν στόχο την προώθηση θεμάτιον 
που αναφέρονται στους τομείς σχολικής στέγης στο ε¬ 
σωτερικό ή στην αλλοδαπή. 

9. Την ίδρυση εταιρειών παροχής συμβουλών και ιδίως 
μελετών, κατασκευών, καθώς και την ανάληψη, μετά από 
έγκριση του Υπουργού Εθνικής Παιδείας και Θρησκευμά¬ 
των, της μελέτης και κατασκευής έργων σχετικών προς τα 
έργα εκπαιδευτικών υποδομών, σύμφωνα με τα προβλε- 
πόμενα στην ισχύουσα νομοθεσία στο εσωτερικό της χώ¬ 
ρας ή στην αλλοδαπή. 

10. Την ανάληψη καθηκόντων συμβούλου διαχείρισης ή 
συμβούλου αξιολόγησης ή συμβούλου μελετών και γενι¬ 
κότερα προγραμμάτων και έργων που αφορούν στους το¬ 
μείς δραστηριότητας της και χρηματοδοτούνται από ε¬ 
θνικούς ή κοινοτικούς ή άλλους πόρους και εκτελούνται 
από Υπουργεία, Οργανισμούς, Περιφερειακές και Νο¬ 
μαρχιακές Αυτοδιοικήσεις, ΟΤΑ, ΑΕΙ, ΤΕΙ ή γενικότερα 
φορέων Δημοσίου και Ιδιωτικού τομέα καθώς και Διεθνών 
Φορέων. 

11. Την ανάληψη και εκτέλεση προγραμμάτων μελετών 
και έργων εθνικής κλίμακας σχετικών με τις δραστηριό¬ 
τητες της ΟΣΚ Α.Ε., που χρηματοδοτούνται από εθνι¬ 
κούς, κοινοτικούς ή άλλους πόρους μετά από απόφαση 
του Υπουργού Εθνικής Παιδείας και Θρησκευμάτων και 

αφορούν κυρίως σε σχολικές βιβλιοθήκες, προσεισμικό 
έλεγχο σχολικών κτιρίων, τεχνικά έργα και εξοπλισμό για 
τη προσαρμογή των υφισταμένων σχολικών κτιρίων στις 
ανάγκες της Εκπαιδευτικής Μεταρρύθμισης του 
Ν.2525/1998, μελέτη και κατασκευή Αιθουσών Πολλα¬ 
πλών Χρήσεων (Α.Π.Χ.) - Αιθουσών Γυμναστικής στα σχο¬ 
λικά κτίρια, μελέτη και κατασκευή έργων τηλεματικής, η¬ 
λεκτρονικής δικτύωσης, σχολικών κτιρίων στο σύνολο 
χώρας κλπ., τηρουμένων των διατάξεων της ισχύουσας 
νομοθεσίας και ιδίως των διατάξεων του άρθρου 50 παρ. 
24του Ν. 2240/94. 

12. Την ανάληψη έργων κοινωνικής και οικονομικής α¬ 
ξιοποίησης των εγκαταλειμένων σχολικών κτιρίων της χώ¬ 
ρας στα πλαίσια ολοκληρωμένων προγραμμάτων που 
χρηματοδοτούνται από εθνικούς, κοινοτικούς ή άλλους 
πόρους με ή χωρίς τη συνεργασία φορέων του δημοσίου 
ή ιδιωτικού τομέα. Η ανάληψη πρωτοβουλιών και η ανα¬ 
ζήτηση τρόπων και μεθόδων αξιοποίησης της περιουσίας 
της ΟΣΚ Α. Ε. για τις ανάγκες της σχολικής στέγης, για τις 
ευρύτερες ανάγκες της εκπαίδευσης ιδίως στον τομέα 
του πολιτισμού και του αθλητισμού για την εξυπηρέτηση 
συναφών σκοπών και κοινωνικών αναγκών. 

13. Την αναζήτηση μεθόδων και η σύνταξη μελετών και 
προγραμμάτων υλοποίησης της πολιτικής του "σχολικού 
κέντρου" του Ν. 1566/1985. 

14. Την ανάληψη κάθε φύσης μελετών και έργων σχολι¬ 
κής στέγης είτε αυτόνομα από την ΟΣΚ Α.Ε., είτε σε συ¬ 
νεργασία με άλλους φορείς του δημοσίου ή του ιδιωτικού 
τομέα που εκτελούνται από φορείς του δημοσίου ή ιδιω¬ 
τικού τομέα της οικονομίας, στο εσωτερικό ή την αλλο¬ 
δαπή, τηρουμένων των διατάξεων της ισχύουσας νομο¬ 
θεσίας και ιδίως των διατάξεων του άρθρου 50 παρ. 24 
του Ν. 2240/94. 

15. Την ανάληψη από την ΟΣΚ Α.Ε. επιτελικού και επο¬ 
πτικού ρόλου ως "Στρατηγικού Διαχειριστή" για λογαρια¬ 
σμό του ΥΠΕΠΘ με στόχο την αποτελεσματική υλοποίη¬ 
ση προγραμμάτων και έργων σχολικής στέγης που πραγ¬ 
ματοποιούνται από το Δημόσιο, τη Περιφερειακή και 
Νομαρχιακή Αυτοδιοίκηση, τους Ο.Τ.Α. ή άλλους αποκε¬ 
ντρωμένους φορείς. 

Β. Για την εκπλήρωση των σκοπών αυτών η εταιρεία 
μπορεί να προβαίνει στα εξής: 

α) Να συστήνει, με απόφαση του Διοικητικού της Συμ¬ 
βουλίου και έγκριση της Γενικής Συνέλευσης, θυγατρικές 
εταιρείες και να συμμετέχει σε άλλες επιχειρήσεις που έ¬ 
χουν ίδιο ή παρεμφερή σκοπό και γενικά που επιδιώκουν 
σκοπούς συναφείς ή υποβοηθητικούς της δραστηριότη¬ 
τας της εταιρείας, καθώς και να συνεργάζεται με τις πα¬ 
ραπάνω επιχειρήσεις. 

β) Να συνάπτει δάνεια, να παρέχει εγγυήσεις, να ανα¬ 
λαμβάνει υποχρεώσεις, να εκδίδει συναλλαγματικές, 
γραμμάτια σε διαταγή, επιταγές, ομόλογα ή ομολογίες ή 
άλλα αξιόγραφα ή τίτλους για λογαριασμό της εταιρίας. 

γ) Να παρέχει πιστώσεις ή δάνεια προς τρίτους, να συ- 
νιστά εμπράγματες ασφάλειες σε κινητά ή ακίνητα τρί¬ 
των, να αποδέχεται προσωπικές εγγυήσεις για ασφάλεια 
των απαιτήσεων της εταιρίας από τις ανωτέρω συναλλα¬ 
γές. 

δ) Να αναλαμβάνει κάθε εμπορική ή άλλη δραστηριότη¬ 
τα, να διενεργεί κάθε υλική πράξη και να καταρτίζει κάθε 
δικαιοπραξία που συνδέεται άμεσα ή έμμεσα με το σκοπό 
της εταιρίας. 

ε) Να παρέχει συμβουλευτικές υπηρεσίες σε φυσικά ή 


νομικά πρόσωπα, σε Διεθνείς οργανισμούς ή σε κρατικές 
αρχές. 

ζ) Να φροντίζει για την επαγγελματική εκπαίδευση των 
εργαζομένων σε αυτήν. 

στ) Να προσλαμβάνει βάσει της ισχύουσας νομοθεσίας 
ή να αναθέτει έργο ή εντολή σε ειδικούς συμβούλους ή ε¬ 
μπειρογνώμονες - φυσικά ή νομικά πρόσωπα για την πα¬ 
ροχή εξειδικευμένων γνώσεων-προτάσεων ή την επίλυση 
προβλημάτων ειδικής φύσης ιδίως τεχνικής, διοικητικής, 
οικονομικής ή νομικής. 

η) Να δημιουργεί την κατάλληλη τεχνική υποδομή για 
την εκπλήρωση των σκοπών της. 

θ) Να προβαίνει με κάθε τρόπο στη δημοσιοποίηση των 
στόχων της, στην προβολή του έργου της ιδίως με περιο¬ 
δικές εκδόσεις, δημοσιεύσεις, καταχωρήσεις και γενικώς 
με κάθε πρόσφορο μέσο. 

ι) Να ιδρύει ή να συμμετέχει σε εταιρίες επιχειρηματι¬ 
κού κεφαλαίου που έχουν τον ίδιο ή παρεμφερή με την ε¬ 
ταιρία σκοπό. 

ια) Να πωλεί ή να εκμισθώνει ελεύθερα οικόπεδά της ή 
γενικότερα να αξιοποιεί ακίνητα που έχουν περιέλθει 
στην ιδιοκτησία της με σκοπό την εξοικονόμηση πόρων α¬ 
παραίτητων για τη χρηματοδότηση των προγραμμάτων 
της, πάντοτε με βάση την ισχύουσα νομοθεσία και με την 
προϋπόθεση ότι αυτού του είδους η εκμετάλλευση επι¬ 
τρέπεται μόνο για ακίνητα στα οποία δεν είναι δυνατή ή 
δεν απαιτείται η ανέγερση σχολικού κτιρίου ή άλλης κτι- 
ριακής σχολικής υποδομής με βάση το πρόγραμμα ανα¬ 
γκών σχολικής στέγης. 

Άρθρο 4 

Διάρκεια 

Η διάρκειατης ανώνυμης εταιρείας ορίζεται σε πενήντα 
έτη (50), που αρχίζει από τη δημοσίευση του παρόντος 
καταστατικού στην Εφημερίδα της Κυβερνήσεως και 
μπορεί να παραταθεί με απόφαση της Γ ενικής Συνέλευ¬ 
σης της Εταιρείας. 

Άρθρο 5 

Μετοχικό Κεφάλαιο -Μέτοχοι 

1. Το μετοχικό κεφάλαιο της εταιρείας Ο.Σ.Κ. Α.Ε. είναι 
εξήντα (60) δις δραχμές το οποίο αντιστοιχεί στην αξία 
των εξής περιουσιακών στοιχείων: 

α. Των ακίνητων και κινητών πραγμάτων που ανήκουν 
κατά κυριότητα στον Οργανισμό Σχολικών Κτιρίων, ως νο¬ 
μικού προσώπου δημοσίου δικαίου, που μετατρέπεται με 
το παρόν σε ανώνυμη εταιρεία. 

β. Των απαιτήσεων που είχαν δημιουργηθεί κατά τη λει¬ 
τουργία καιχάριντων αναγκώντου Οργανισμού Σχολικών 
Κτιρίων. 

2. Ολα τα δικαιώματα στα παραπάνω περιουσιακά στοι¬ 
χεία εκχωρούνται και μεταβιβάζονται στην με το παρόν 
συνιστώμενη ανώνυμη εταιρεία Ο.Σ.Κ ΑΕ, η οποία ταυτό¬ 
χρονα αναδέχεται όλες τις σχετικές υποχρεώσεις και α¬ 
ναλαμβάνει την εκπλήρωσή τους. 

3. Μέσα σε προθεσμία ενός έτους από τη δημοσίευση 
του παρόντος, που μπορεί να παραταθεί με απόφαση του 
Υπουργού Εθνικής Παιδείας και Θρησκευμάτων, θα διε- 
νεργηθεί απογραφή και εκτίμηση των στοιχείων του Ορ¬ 
γανισμού Σχολικών Κτιρίων, καθώς και σύνταξη του ισο¬ 
λογισμού. Εφόσον η καθαρή θέση που θα προκύψει, α¬ 
πεικονίζει ποσόν μεγαλύτερο του παραπάνω μετοχικού 

κεφαλαίου, αυτό θα αυξηθεί ανάλογα με απόφαση του 
Δ.Σ. της εταιρίας. 

4. Η απογραφή και εκτίμηση των περιουσιακών στοιχεί¬ 
ων του Οργανισμού Σχολικών Κτιρίων θα γίνει από τριμε¬ 
λή επιτροπή, σύμφωνα με το άρθρο 9 του κ.ν.2190/1920, 
στην οποία θα συμμετέχουν δύο ορκωτοί ελεγκτές, και θα 
οριστεί με κοινή απόφαση των Υπουργών Εθνικής Οικο¬ 
νομίας και Εθνικής Παιδείας και Θρησκευμάτων. Με την ί¬ 
δια απόφαση θα ορίζεται ο τρόπος διενέργειας της απο¬ 
τίμησης, η αποζημίωση των μελών της επιτροπής και κά¬ 
θε άλλη λεπτομέρεια. 

5. Απόσπασμα της έκθεσης απογραφήςπου θα περιέχει 
περιγραφή των ακινήτων και των εμπραγμάτων δικαιωμά¬ 
των στα ακίνητα του Οργανισμού Σχολικών Κτιρίων μαζί 
με την προβλεπόμενη από το νόμο περίληψη μεταγράφε¬ 
ται ατελώς στα οικεία βιβλία μεταγραφών του αρμοδίου 
Υποθηκοφυλακείου, ύστερα από θεώρησή της από τον Υ¬ 
πουργό Εθνικής Παιδείας και Θρησκευμάτων. 

Άρθρο 6 

Μετοχικό Κεφάλαιο 

Το μετοχικό κεφάλαιο της εταιρείας Ο.Σ.Κ. Α.Ε. αποτε- 
λείται από μια (1) μετοχή, η οποία αναλαμβάνεται και κα¬ 
λύπτεται από το Ελληνικό Δημόσιο. 

Άρθρο 7 

Αύξηση μετοχικού κεφαλαίου 

Με απόφαση της Γενικής Συνέλευσης μπορεί να αυξά¬ 
νεται το μετοχικό κεφάλαιο της εταιρείας Ο.Σ.Κ. Α.Ε. με 
έκδοση νέων μετοχών. Με την ίδια απόφαση καθορίζεται 
και ο τρόπος της διάθεσής τους. 

Άρθρο 8 
Πόροι 

Πόροι της εταιρείας Ο.Σ.Κ. Α.Ε. είναι οι εξής: 
α) Τα έσοδα από παροχή υπηρεσιών ή εκτέλεση έργου 
προς τρίτους. 

β) Τα έσοδα από εκμίσθωση κινητών ή ακινήτων της. 
γ) Τα έσοδα από εκποίηση περιουσιακών της στοιχείων, 
δ) Η ετήσια οικονομική ενίσχυση του Κράτους, που εγ- 
γράφεται στον τακτικό προϋπολογισμό του Υπουργείου 
Εθνικής Παιδείας και Θρησκευμάτων και είναι αναγκαία 
για την πραγματοποίηση των σκοπών της εταιρίας. 

ε) Η χρηματοδότηση από το Πρόγραμμα Δημοσίων Ε¬ 
πενδύσεων και τους προσαρτώμενους σε αυτό ειδικούς 
προϋπολογισμούς. 

στ) Οι ειδικές χρηματοδοτήσεις από προγράμματα της 
Ευρωπαϊκής Ένωσης και άλλων Διεθνών Οργανισμών. 

ζ) Οι δωρεές, κληρονομιές και κληροδοσίες φυσικών 
προσώπων, ημεδαπών ή αλλοδαπών 
η) Κάθε άλλος νόμιμος πόρος. 

ΚΕΦΑΛΑΙΟ ΔΕΥΤΕΡΟ 
ΟΡΓΑΝΑ ΤΗΣ ΕΤΑΙΡΙΑΣ 
Άρθρο 9 

Όργανα της εταιρείας είναι τα Οργανα Διοίκησης, η Γε¬ 
νική Συνέλευση και οι Ελεγκτές. 

Όργανα Διοίκησης της εταιρείας είναι: 

■ Το Διοικητικό Συμβούλιο 

• Ο Διευθύνων Σύμβουλος 

• Το Συμβούλιο Διεύθυνσης 


Άρθρο 10 

Σύνθεση - Θητεία του Διοικητικού Συμβουλίου 

1. Το Διοικητικό Συμβούλιο είναι εννεαμελές και αποτε- 
λείταιαπό : 

α) Τέσσερεις εκπροσώπους του Δημοσίου, με ισάριθ¬ 
μους αναπληρωτές, μεταξύ των οποίων ο Πρόεδρος και ο 
Διευθύνων Σύμβουλος. Οι εκπρόσωποι του Δημοσίου ο¬ 
ρίζονται με κοινή απόφαση των Υπουργών Εθνικής Οικο¬ 
νομίας και Εθνικής Παιδείας και Θρησκευμάτων. 

β) Δύο εκπροσώπους των εργαζομένων στην εταιρία, με 
ισάριθμους αναπληρωτές, που εκλέγονται με άμεση και 
καθολική ψηφοφορία. Οι εκπρόσωποι αυτοί εκλέγονται, 
σύμφωνα με τη διαδικασία που καθορίζεται στο άρθρ. 6 
παρ. 2 εδ. γ. του ν.2414/1996, όπως αυτό τροποποιήθηκε 
με το άρθρο 17 παρ.1 του ν.2469/1997, μέσα σε προθε¬ 
σμία δύο μηνών αφότου ειδοποιηθεί η πλέον αντιπροσω¬ 
πευτική συνδικαλιστική οργάνωση των εργαζομένων. 

γ) Ένα μέλος υποδεικνυόμενο από την Οικονομική και 
Κοινωνική Επιτροπή (ΟΚΕ) με τον αναπληρωτή του, που 
προέρχεται από φορείς σχετικούς με τις δραστηριότητες 
της εταιρίας ΟΣΚ Α.Ε.. Το υποδεικνυόμενο από την ΟΚΕ 
μέλος προτείνεται μέσα σε αποκλειστική προθεσμία δύο 
μηνών αφότου ειδοποιηθεί η ΟΚΕ από τον Υπουργό Εθνι¬ 
κής Οικονομίας. 

δ) Δύο εκπροσώπους των μετόχων. 

2. Η θητεία του Διοικητικού Συμβουλίου είναι πενταε- 
τής. 

3. Τα μέλη του Διοικητικού Συμβουλίου ανακαλούνται 
με την ίδια διαδικασία που ορίζονται ή εκλέγονται. 

4. Σε περίπτωση ανάκλησης, θανάτου ή παραίτησης για 
οποιοδήποτε λόγο μέλους του Διοικητικού Συμβουλίου, 
πριν από την λήξη της θητείας του, το Διοικητικό Συμβού¬ 
λιο, εφόσον υπάρχουντουλάχιστον τέσσερα (4) μέλη, συ¬ 
μπληρώνει τον αριθμό των μελών του από τους αναπλη¬ 
ρωματικούς της αντίστοιχης κατηγορίας ή κατά τη σειρά 
με την οποία εκλέχθηκαν, προκειμένου για τους εκπρο¬ 
σώπους των εργαζομένων. 

5. Η αποζημίωση του Προέδρου και των Μελών του Δι¬ 
οικητικού Συμβουλίου καθορίζεται με απόφαση της Γενι¬ 
κής Συνέλευσης. 

Άρθρο 11 

Συγκρότηση Διοικητικού Συμβουλίου 

1. Το Διοικητικό Συμβούλιο στην πρώτη συνεδρίασή 
του εκλέγει ως Αντιπρόεδρο ένα από τα μέλη του. 

2. Η μή εκλογή εκπροσώπου ή εκπροσώπων των εργα¬ 
ζομένων ή μή υπόδειξη από την Οικονομική και Κοινωνική 
Επιτροπή μέλους της μέσα στην αποκλειστική προθεσμία 
των δύο μηνών δεν παρακωλύει τη συγκρότηση και λει¬ 
τουργία του Διοικητικού Συμβουλίου χωρίς τα μέλη αυτά. 

3. Χρέη γραμματέα του Διοικητικού Συμβουλίου ασκεί 
υπάλληλος της εταιρίας που ορίζεται, με τον αναπληρω¬ 
τή του, από τον Πρόεδρο του Διοικητικού Συμβουλίου 

Άρθρο 12 

- Λειτουργία του Διοικητικού Συμβουλίου 

1 Το Διοικητικό Συμβούλιο συγκαλείται με πρόσκληση 
του Προέδρου του σε τόπο και χρόνο που ορίζονται από 
αυτόν. Το Διοικητικό Συμβούλιο συνεδριάζει τουλάχιστον 
μία φορά το μήνα. 

2. Το Διοικητικό Συμβούλιο συγκαλείται επίσης οποτε- 

δήποτε από τον Πρόεδρο του, εφόσον το ζητήσουν εγ- 
γράφως τέσσερα (4) μέλη του. 

3. Η πρόσκληση, στην οποία αναγράφονται τα θέματα 
της ημερήσιας διάταξης, επιδίδεται με απόδειξη από υ¬ 
πάλληλο της εταιρείας δύο (2) τουλάχιστον εργάσιμες η¬ 
μέρες πριν την ημέρα της συνεδρίασης. Σε κατεπείγου- 
σες περιπτώσεις, κατά την εκπ'μηση του Προέδρου, η 
πρόσκληση, στην οποία γίνεται μνεία του κατεπείγοντος, 
μπορεί να επιδίδεται και την προηγούμενη της συνεδρία¬ 
σης. 

4. Το Διοικητικό Συμβούλιο βρίσκεται σε απαρτία εφό¬ 
σον παρίστανται τουλάχιστον πέντε (5) μέλη του, μεταξύ 
των οποίων ο Πρόεδρος και ο Διευθύνων Σύμβουλος. 

5. Οι αποφάσεις του Διοικητικού Συμβουλίου, οι οποίες 
πρέπει να είναι ειδικά αιτιολογημένες, λαμβάνονται κατά 
πλειοψηφία των παρόντων μελών. Σε περίπτωση ισοψη- 
φίας επικρατεί η ψήφος του Προέδρου. 

6. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται σε 
ειδικό βιβλίο και υπογράφονται από όλα τα παρόντα κατά 
τη συνεδρίαση μέλη και από το γραμματέα. Τα πρακτικά 
επικυρώνονται στην αμέσως επόμενη συνεδρίαση του Δι¬ 
οικητικού Συμβουλίου, εκτός εάν αποφασίσει διαφορετι¬ 
κά το Διοικητικό Συμβούλιο. 

7. Στις συνεδριάσεις του Διοικητικού Συμβουλίου παρί- 
σταται, χωρίς δικαίωμα ψήφου, ο Νομικός Σύμβουλος της 
εταιρίας, εφόσον το αποφασίσει το Διοικητικό Συμβού¬ 
λιο. Στις συνεδριάσεις του Διοικητικού Συμβουλίου μπο¬ 
ρούν να μετέχουν χωρίς δικαίωμα ψήφου οι Γενικοί Διευ¬ 
θυντές, οι Διευθυντές ή άλλα πρόσωπα, εφόσον κληθούν 
από το Διοικητικό Συμβούλιο. 

Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο δι¬ 
οίκησης της εταιρείας. Διαμορφώνει τη στρατηγική και 
την πολιτική ανάπτυξης της εταιρείας και εποπτεύει και ε¬ 
λέγχει τη διαχείριση της περιουσίας της. Αποφασίζει για 
όλα τα θέματα που αφορούν στην εταιρεία, μέσα στα 
πλαίσια του εταιρικού σκοπού με εξαίρεση εκείνα που, 
σύμφωνα με το νόμο ή το καταστατικό, ανήκουν στην α¬ 
ποκλειστική αρμοδιότητα της Γ ενικής Συνέλευσης. 

2. Το Διοικητικό Συμβούλιο έχει ειδικότερα τις παρακά¬ 
τω αρμοδιότητες: 

α) Καταρτίζει και αναθεωρεί το Στρατηγικό Σχέδιο 
(Σ.Σ.), το υποβάλλει στους Υπουργούς Εθνικής Οικονο¬ 
μίας και Οικονομικών και Εθνικής Παιδείας και Θρησκευ¬ 
μάτων προς έγκριση και το καταθέτει στην αρμόδια κατά 
τον Κανονισμό της Βουλής Επιτροπή της. 

β) Καταρτίζει ή αναθεωρεί το Επιχειρησιακό Σχέδιο 
(Ε.Σ.), το υποβάλλει στους Υπουργούς Εθνικής Οικονο¬ 
μίας και Οικονομικών και Εθνικής Παιδείας και Θρησκευ¬ 
μάτων και το κατατίθεται στην αρμόδια κατά τον Κανονι¬ 
σμό της Βουλής Επιτροπή της. 

γ) Συντάσσει ετήσια έκθεση πεπραγμένων, που περιέ¬ 
χει όλα τα οικονομικά στοιχεία που αφορούν στους εγκε¬ 
κριμένους από το Επιχειρησιακό Σχέδιο και το Συμβόλαιο 
Διαχείρισης στόχους. Η έκθεση αυτή υποβάλλεται μέσα 
στους τρεις πρώτους μήνες του έτους στους Υπουργούς 
Εθνικής Οικονομίας και Οικονομικών και Εθνικής Παιδεί¬ 
ας και Θρησκευμάτων και κατατίθεται στην αρμόδια κατά 
τον Κανονισμό της Βουλής Επιτροπή. 


δ) Καταρτίζει, μετά από εισήγηση του Διευθύνοντος 
Συμβούλου, και υποβάλλει στην τακτική Γενική Συνέλευση 
τον ετήσιο προϋπολογισμό της εταιρείας, καθώς και το 
σύστημα δεικτών εξυπηρέτησης και αποτελεσματικότη- 
τας. 

ε) Καταρτίζει μετά το τέλος κάθε εταιρικής χρήσης, ύ¬ 
στερα από εισήγηση του Διευθύνοντος Συμβούλου, και υ¬ 
ποβάλλει στην Τακτική Γενική Συνέλευση τις ετήσιες οι¬ 
κονομικές καταστάσεις της εταιρείας, οι οποίες περιλαμ¬ 
βάνουν τον απολογισμό έσόδων-εξόδων, τον ισολογισμό 
των αποτελεσμάτων χρήσεως, καθώς και κάθε άλλο στοι¬ 
χείο που προβλέπεται απο γενικές ή ειδικές διατάξεις. 

στ) Αποφασίζει την πρόσληψη προσωπικού της εται¬ 
ρίας. 

ζ) Συγκαλεί τακτική ή έκτακτη Γ ενική Συνέλευση, όποτε 
αυτό προβλέπεται από το νόμο ή το καταστατικό ή όταν 
κρίνεται αναγκαίο. 

η) Εισηγείται τα θέματα για συζήτηση στη Γ ενική Συνέ¬ 
λευση. 

θ) Αποφασίζει για την πρόσκτηση των αναγκαίων για την 
εκπλήρωση του σκοπού της εταιρείας οικοπεδικών εκτά¬ 
σεων. 

ι) Αποφασίζει για την ίδρυση θυγατρικών εταιριών και τη 
συμμετοχή της εταιρείας σε άλλες εταιρίες στο εσωτερι¬ 
κό και το εξωτερικό, σύμφωνα με το άρθρ. 3 του παρό¬ 
ντος. 

ια) Αποφασίζει για την ανάθεση σε ημεδαπά ή αλλοδα 
πά φυσικά ή νομικά πρόσωπα μελετών, κατασκευών και 
επίβλεψης έργων. 

ιβ) Αποφασίζει για την εκποίηση περιουσιακών στοιχεί¬ 
ων, για την άσκηση αγωγών, για την παραίτηση από α- 
σκηθείσες αγωγές, για άσκηση ενδίκων μέσων ή για πα¬ 
ραίτηση από αυτά, για δικαστικούς ή εξώδικους συμβιβα¬ 
σμούς, καθώς και για σύναψη δανείων κάθε μορφής, στα 
πλαίσια της δυνατότητας της εταιρείας να εκχωρεί για 
την ασφάλεια της, εν όλω ή εν μέρει, προσόδους της ε¬ 
ταιρίας και να παρέχει δικαιώματα υποθήκης στα ακίνητά 
της. 

ιγ) Αποφασίζει για την αναγκαιότητα διορισμού Γενικών 
Διευθυντών, καθορίζει τον αριθμό, τις αρμοδιότητες και 
τις αποδοχές αυτών. 

ιδ) Διαμορφώνει τη στρατηγική της εταιρείας και εγκρί¬ 
νει τις διεπιχειρησιακές συνεργασίες και την κατάρτιση 
ειδικών συμφωνιών με φορείς του δημοσίου ή του ιδιωτι¬ 
κού τομέα για την υλοποίηση προγραμμάτων που αναφέ- 
ρονται στους σκοπούς της ΟΣΚ Α.Ε. 

ιε) Αποφασίζει την τιμολογιακή πολιτική της εταιρείας, 
σύμφωνα με την ισχύουσα νομθεσία. Στα πλαίσια αυτά ο¬ 
ρίζει την τιμολογιακή πολιτική της εταιρείας και εγκρίνει 
τα κάθε φύσης τιμολόγια της σύμφωνα με τους κανόνες 
της ανοικτής αγοράς με ελεύθερο ανταγωνισμό, επιφυ- 
λασσομένωντων κοινωνικών κριτηρίων όπως ορίζονται α¬ 
πό την ισχύουσα νομοθεσία κάθε φορά. 

στ) Μπορεί να αποφασίζει για τη χορήγηση στο προσω¬ 
πικό αμοιβών στα πλαίσια που καθορίζονται στο Συμβό¬ 
λαιο Διαχείρισης, στο πλαίσιο άσκησης πολιτικής στελε¬ 
χών ή με σκοπό την αύξηση της παραγωγικότητας, είτε με 
τη μορφή επιβράβευσης επιτυχιών, είτε με τη σύνδεση α¬ 
μοιβών και παραγωγικότητας, όπου η τελευταία μπορεί 
να μετρηθεί αντικειμενικά και με την προϋπόθεση της 
πρόβλεψής της στην ετήσια συνολική δαπάνη μισθοδο¬ 
σίας. 

ιζ) Συντάσσει τον Κανονισμό Εσωτερικής Οργάνωσης 

και Λειτουργίας (ΚΕΟΛ) της εταιρίας και τον Γενικό Κανο¬ 
νισμό Προσωπικού (ΓΚΠ). Ιδιαίτερα για τη σύνταξη και 
τροποποίηση του Γενικού Κανονισμού Προσωπικού και 
τη ρύθμιση θεμάτων που αφορούν τις εργασιακές σχέ¬ 
σεις της εταιρίας με το προσωπικό της απαιτείται η σύμ¬ 
φωνη γνώμη αμφοτέρων των πλευρών, με τη διαδικασία 
της υπογραφής συλλογικής σύμβασης, σύμφωνα με την 
ισχύουσα κάθε φορά νομοθεσία. 

ιη) Εγκρίνει τον Κανονισμό Λειτουργίας του Συμβουλίου 
Διεύθυνσης, καθώς και κάθε άλλο Κανονισμό που απαι¬ 
τείται για τη λειτουργία της εταιρίας. 

3. Το Διοικητικό Συμβούλιο, μεαπόφασήτου, μπορεί να 
μεταβιβάζει μέρος των αρμοδιοτήτων του στο Διευθύνο- 
ντα Σύμβουλο ·ή στο Συμβούλιο Διεύθυνσης ή στους Γε¬ 
νικούς Διευθυντές. 

4. Το Διοικητικό Συμβούλιο αποφασίζει για την πρό¬ 
σληψη προσωπικού για τις ανάγκες της εταιρίας με σύμ¬ 
βαση ιδιωτικού δικαίου ή σύμβαση εντολής. Η πρόσληψη 
θα γίνεται βάσει αντικειμενικών κριτηρίων που θα θέτει η 
εταιρία πριν από κάθε πρόσληψη. 

Άρθρο 14 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου καθορίζει 
τα θέματα της ημερήσιας διάταξης και συγκαλεί σε συνε¬ 
δρίαση τα μέλη του Διοικητικού Συμβουλίου. 

2. Ο Πρόεδρος εκπροσωπεί εξώδικα και δικαστικά την 
εταιρία. 

3. Τον Πρόεδρο αναπληρώνει, σε περίπτωση απουσίας 
ή κωλύματος, ο Αντιπρόεδρος του Διοικητικού Συμβουλί¬ 
ου. Μετά απόαπόφασητου Διοικητικού Συμβουλίου μπο¬ 
ρεί να τον αναπληρώνει άλλο μέλος του Διοικητικού Συμ¬ 
βουλίου ή ο Διευθύνων Σύμβουλος. 

4.0 Πρόεδρος αναλαμβάνει κάθε αρμοδιότητα που του 
εκχωρείτο Διοικητικό Συμβούλιο. 

Άρθρο 15 

Ευθύνη των μελών του Διοικητικού Συμβουλίου 

Κάθε μέλος του Διοικητικού Συμβούλιού της εταιρείας 
ευθύνεται έναντι της εταιρείας κατά τη διοίκηση και δια¬ 
χείριση των εταιρικών υποθέσεων σύμφωνα με τις διατά¬ 
ξεις τ 0ϋ κ.ν.2190/1920. 

Άρθρο 16 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου της εταιρείας και η ιδιότητά του δεν είναι α¬ 
συμβίβαστη με την ιδιότητα του Προέδρου του Διοικητι¬ 
κού Συμβουλίου. Είναι το ανώτατο εκτελεστικό όργανο 
της εταιρίας, προϊσταται όλων των υπηρεσιών της εται¬ 
ρίας, διευθύνει το έργο της, λαμβάνει τις αναγκαίες απο¬ 
φάσεις μέσα στα πλαίσια των διατάξεων που διέπουν τη 
λειτουργία της εταιρείας, του "Συμβολαίου Διαχείρισης", 
των εγκεκριμένων προγραμμάτων και προϋπολογισμών 
και του Στρατηγικού και Επιχειρησιακού Σχεδίου. 

2. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε ετών μετά από δημόσια προκήρυξη 
της θέσης, η οποία γίνεται με κοινή απόφαση των Υπουρ¬ 
γών Εθνικής Οικονομίας και Οικονομικών και Εθνικής Παι¬ 
δείας και Θρησκευμάτων. Τα ελάχιστο απαιτούμενα προ¬ 
σόντα για την κατάληψη της θέσης του Διευθύνοντα Συμ¬ 
βούλου και η διαδικασία πρόσληψής του ορίζονται από το 


άρθρο 7 του ν. 2414/1996, όπως τροποποιηθείς ισχύει. 

3.0 Διευθύνων Σύμβουλος έχει τις παρακάτω καταστα- 
στικές αρμοδιότητες και όσες άλλες του αναθέτει κάθε 
φορά το Διοικητικό Συμβούλιο : 

α) Υποβάλλει στο Διοικητικό Συμβούλιο της εταιρίας τις 
προτάσεις και εισηγήσεις που απαιτούνται για την υλο¬ 
ποίηση των σκοπών που προβλέπονται στο άρθρο 3 του 
παρόντος καταστατικού, στο Επιχειρησιακό και Στρατη¬ 
γικό σχέδιο, καθώς και στο Συμβόλαιο Διαχείρισης. 

β) Αποφασίζει την κατάρτιση συμβάσεων αντικειμένου 
μέχρι του ποσού εκείνο υ πο υ θα ορίζει με απόφασή τούτο 
Διοικητικό Συμβούλιο. 

γ) Εκτελείτις αποφάσεις του Διοικητικού Συμβουλίου, 
δ) Αποφασίζει για τα θέματα προσωπικού της εταιρίας 
μέσα στο πλαίσιο του Γενικού Κανονισμού Προσωπικού 
της εταιρίας Ο.Σ.Κ. ΑΕ, τιον συμβατικών υποχρεώσεων 
καιτων υποχρεώσεων που προκύπτουν από το Συμβόλαιο 
Διαχείρισης. 

ε) Προτείνει τους κάθε φύσης κανονισμούς λειτουργίας 
της εταιρίας και λαμβάνει όλα ία απαραίτητα μέτρα για 
την αναβάθμιση και αξιοποίηση του προσωπικού. Προτεί¬ 
νει την κατάρτιση νέων κανονισμών προσωπικού, οργα¬ 
νογραμμάτων, προγραμμάτων εκπαίδευσης και επιμόρ¬ 
φωσης του προσωπικού. 

4. Ο Διευθύνων Σύμβουλος απών ή κωλυόμενος, ανα¬ 
πληρώνεται από πρόσωπο που ορίζεται με απόφαση του 
Διοικητικού Συμβουλίου, μετά από πρόταση του Διευθύ- 
νοντος Συμβούλου. 

Άρθρο 17 

Συμβούλιο Διεύθυνσης - Γενικοί Διευθυντές 

1. Στο Συμβούλιο Διεύθυνσης μετέχουν ως Πρόεδρος ο 
Διευθύνων Σύμβουλος και οι Γενικοί Διευθυντές. 

2. Το Διοικητικό Συμβούλιο εγκρίνει τον Κανονισμό Λει¬ 
τουργίας του Συμβουλίου Διεύθυνσης, μετά από πρότα¬ 
ση του Διευθύνοντος Συμβούλου. 

3. Κύρια αποστολή του Συμβουλίου Διεύθυνσης είναι ο 
συντονισμός και η εξασφάλιση της απαραίτητης συνοχής 
της λειτουργίας της εταιρείας, η επίλυση σημαντικών 
προβλημάτων της τρέχουσας διαχείρισης, η λήψη απο¬ 
φάσεων για προμήθειες ή αναθέσεις έργων μέχρι το ορι¬ 
ζόμενο από το Διοικητικό Συμβούλιο χρηματικό οριο και η 
άσκηση κάθε άλλης αρμοδιότητας που του εκχωρεί το Δι¬ 
οικητικό Συμβούλιο. 

4. Η αναγκαιότητα διορισμού Γ ενικών Διευθυντών υπό- 
κειται στην κρίση του Διοικητικού Συμβουλίου, το οποίο 
καθορίζει τον αριθμό, τις αρμοδιότητες και τις αποδοχές 
τους. Οι Γενικοί Διευθυντές ορίζονται και ανακαλούνται ο¬ 
ποτεδήποτε από το Διοικητικό Συμβούλιο μετά από πρό¬ 
ταση του Διευθύνοντος Συμβούλου. 

5. Οι Γενικοί Διευθυντές είναι ανώτατα στελέχη της ε¬ 
ταιρίας εκτός οργανικών θέσεων, εκλέγονται από εξειδι- 
κευμένα στελέχη διοίκησης από το προσωπικό της εται 
ρίας ή εκτός αυτού, με απόσπαση ή με σύναψη ειδικής 
σύμβασης. Προϊστανται αυτοτελών τομέων δράσης της 
εταιρίας και παρίστανται, εφόσον κληθούν, στις συνε¬ 
δριάσεις του Διοικητικού Συμβουλίου χωρίς δικαίωμα ψή¬ 
φου. Οι Γενικοί Διευθυντές, μπορούν να εισηγούνται τα 
προς συζήτηση θέματα της αρμοδιότητάς τους μετά από 
πρόταση του Διευθύνοντος Συμβούλου. 

6. Με απόφαση του Διοικητικού Συμβουλίου μπορεί να 
ανατίθεται στους Γενικούς Διευθυντές και εξουσία εκ- 

προσώπησης της εταιρείας στο πλαίσιο των αρμοδιοτή¬ 
των τους. 

Άρθρο 18 

Αρμοδιότητες του Συμβουλίου Διεύθυνσης 
Οι αρμοδιότητες του Συμβουλίου Διεύθυνσης είναι οι ε¬ 
ξής : 

α) Ο συντονισμός και η εξασφάλιση της απαραίτητης 
συνοχής και λειτουργίας της εταιρείας. 

β) Η επίλυση σημαντικών προβλημάτων της τρέχουσας 
διαχείρισης. 

γ) Η λήψη αποφάσεων για προμήθειες ή αναθέσεις έρ¬ 
γων μέχρι το όριο του χρηματικού ποσού που θέτει το Δι¬ 
οικητικό Συμβούλιο. 

δ) Η άσκηση κάθε άλλης αρμοδιότητας που του έχει α¬ 
νατεθεί από το Διοικητικό Συμβούλιο. 

ΚΕΦΑΛΑΙΟ ΤΡΙΤΟ 
ΓΕΝΙΚΗ ΣΥΝΕΛΕΥΣΗ 

Άρθρο 19 

Η Γενική Συνέλευση των μετόχων της εταιρίας αποτε- 
λείται από το μοναδικό μέτοχο αυτής, που είναι το Ελλη¬ 
νικό Δημόσιο και εκπροσωπείται από τον Υπουργό Οικο¬ 
νομικών. Η Γ ενική Συνέλευση ευρίσκεται σε απαρτία και 
συνεδριάζει έγκυρα για τα θέματα της ημερήσιας διάτα¬ 
ξης, όταν παρίστανται σε αυτήν ο Υπουργός Οικονομικών 
ή ο νόμιμος εκπρόσωπός του. Στη Γενική Συνέλευση μπο¬ 
ρεί να παρίσταται, χωρίς δικαίωμα ψήφου, και ο Υπουρ¬ 
γός Εθνικής Παιδείας και Θρησκευμάτων ή ο νόμιμος εκ¬ 
πρόσωπός του. 

Άρθρο 20 

Αρμοδιότητες της Γενικής Συνέλευσης 

1. Η Γενική Συνέλευση των μετόχων της εταιρείας είναι 
το ανώτατο όργανο αυτής και δικαιούται να αποφασίζει, 
εκτός αν ορίζεται διαφορετικά στο νόμο ή στο καταστατι¬ 
κό αυτό, για κάθε υπόθεση που αφορά την εταιρία. 

2. Η Γενική Συνέλευση είναι η μόνη αρμόδια να αποφα¬ 
σίζει στα ακόλουθα θέματα: 

α. Τροποποίηση του καταστατικού, συμπεριλαμβανο¬ 
μένων και των αυξήσεων ή μειώσεων του εταιρικού κεφα¬ 
λαίου. 

β. Διάλυση, παράταση της διάρκειας, συγχώνευση, διά¬ 
σπαση, μετατροπή και αναβίωση της εταιρείας. 

γ. Εκλογή των δύο μελών του Διοικητικού Συμβουλίου 
και των Ελεγκτών. 

δ. Έγκριση των ετήσιων λογαριασμών - ετήσιων οικονο¬ 
μικών καταστάσεων της εταιρείας, που περιλαμβάνουν 
τον ισολογισμό, τα αποτελέσματα χρήσεως, τον πίνακα 
διαθέσεως αποτελεσμάτων και το προσάρτημα, 
ε. Διάθεση των ετήσιων κερδών, 
στ. Έκδοση ομολογιακού δανείου, 
ζ. Απαλλαγή του Διοικητικού Συμβουλίου και των Ελε¬ 
γκτών από κάθε προσωπική ευθύνη, 
η. Διορισμό εκκαθαριστών. 

θ. Κατάθεση αγωγών κατά των μελών του Διοικητικού 
Συμβουλίου και των ελεγκτών σε περίπτωση παράβασης 
των έκτου νόμου καθηκόντώντους. 

ι. Κάθε άλλο θέμα που προβλέπεται από το νόμο ή το πα¬ 
ρόν καταστατικό. 


Άρθρο 21 

Σύγκληση Γενικής Συνέλευσης 

1. Η Γενική Συνέλευση συνέρχεται στην έδρα της εται¬ 
ρείας, συγκαλούμενη από το Διοικητικό Συμβούλιο, τα¬ 
κτικά, μία φορά το χρόνο και σε έξι (6) μήνες από το τέλος 
κάθε εταιρικής χρήσης. 

2. Κατ’ εξαίρεση η Γ ενική Συνέλευση επιτρέπεται να συ¬ 
νέρχεται και σε άλλο τόπο, εκτός της έδρας της, μετά α¬ 
πό απόφαση του Διοικητικού Συμβουλίου. 

3. Η Γενική Συνέλευση συνέρχεται και εκτάκτως οποτε¬ 
δήποτε το Διοικητικό Συμβούλιο κρίνει αυτό αναγκαίο, ό¬ 
ταν το ζητήσει ο μέτοχος ή οι ελεγκτές, καθώς και στις 
προβλεπόμενες από το νόμο ή το καταστατικό περιπτώ¬ 
σεις. 

4. Όταν ο μέτοχος ή οι Ελεγκτές ζητήσουν τη σύγκληση 
έκτακτης Γ ενικής Συνέλευσης, το Διοικητικό Συμβούλιο 
υποχρεούται εντός δέκα (10) ημερών από την επίδοση 
της αίτησης στον Πρόεδρο αυτού, να συγκαλέσει αυτήν 
με θέμα ημερήσιας διάταξης το θέμα που περιέχεται στην 
αίτηση. 

5. Στη Γ ενική Συνέλευση, εφόσον η ίδια δεν αποφασίσει 
διαφορετικά, προεδρεύει ο Πρόεδρος του Διοικητικού 
Συμβουλίου και αν αυτός απουσιάζει, ο Αντιπρόεδρος αυ¬ 
τού. Καθήκοντα Γραμματέα ασκεί υπάλληλος της εται¬ 
ρίας, οριζόμενος από τον Πρόεδρο του Διοικητικού Συμ¬ 
βουλίου. 

6. Στη Γενική Συνέλευση συζητούνται και αποφασίζονται 
μόνο θέματα που αναγράφονται στην ημερήσια διάταξη. 
Οι συζητήσεις και οι αποφάσεις της Γενικής Συνέλευσης 
καταχωρούνται, σε περίληψη, σε ειδικό βιβλίο πρακτικών 
και υπογράφονται από τον Πρόεδρο και το Γραμματέα της 
Γενικής Συνέλευσης. Τα αντίγραφα και τα αποσπάσματα 
των πρακτικών επικυρώνονται από τον Πρόεδρο του Διοι¬ 
κητικού Συμβουλίου ή τον αναπληρωτή του. 

Άρθρο 22 

Πρόσκληση της Γ ενικής Συνέλευσης 

1. Η Γ ενική Συνέλευση, εκτός των επαναληπτικών συνε¬ 
λεύσεων και των εξομοιουμένων με αυτές, καλείται είκο¬ 
σι (20) τουλάχιστον ημέρες πριν από την οριζόμενη για τη 
συνεδρίαση αυτής ημέρα, υπολογιζομένων και των εξαι¬ 
ρετέων ημερών. Η ημέρα της δημοσίευσης της πρόσκλη¬ 
σης της Γενικής Συνέλευσης και η ημέρα της συνεδρία¬ 
σης αυτής δεν υπολογίζονται. 

2. Η πρόσκληση της Γενικής Συνέλευσης περιλαμβάνει 
τουλάχιστον τον τόπο, τη χρονολογία, την ώρα της συνε¬ 
δρίασης και τα θέματα της ημερήσιας διάταξης με σαφή¬ 
νεια. 

3. Η πρόσκληση της Γενικής Συνέλευσης τοιχοκολλάται 
σε εμφανή θέση των κεντρικών γραφείων της εταιρείας 
και δημοσιεύεται ως εξής: 

α. Στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνήσε- 
ως, σύμφωνα με το άρθρο 3 του από 16 Ιανουάριου 1930 
Π. Δ. "περί Δελτίου Ανωνύμων Εταιριών", δέκα (10) του¬ 
λάχιστον ημέρες πριν τη Γ ενική Συνέλευση. 

β. Σε μία ημερήσια πολιτική εφημερίδα που εκδίδεται 
στην Αθήνα και που, κατά την κρίση του Διοικητικού Συμ¬ 
βουλίου, έχει την ευρύτερη κυκλοφορία σε ολόκληρη τη 
χώρα, και επιλέγεται από τις εφημερίδες του άρθρου 3 
του ν.δ. 3757/1957, όπως ισχύει, είκοσι (20) τουλάχιστον 
ημέρες πριν τη Γ ενική Συνέλευση και, 

γ. Σε μία ημερήσια οικονομική εφημερίδα από εκείνες 
που εκδίδονται έξι (6) ημέρες την εβδομάδα επί τρία συ¬ 
νεχή έτη ως αμιγώς οικονομικές εφημερίδες και έχουν η¬ 
μερήσια κυκλοφορία, καθ’ όλη την τριετία, πέντε τουλάχι¬ 
στον χιλιάδων φύλλων, εφόσον πληρούν τις προϋποθέ¬ 
σεις που καθορίζονται με κοινή απόφαση των αρμοδίων 
Υπουργών, προκειμένου για το χαρακτηρισμό εφημερί¬ 
δας ως οικονομικής, πριν είκοσι (20) τουλάχιστον ημέρες 
από τη Γ ενική Συνέλευση. 

4. Πριν από την προθεσμία αυτή των είκοσι (20) τουλά¬ 
χιστον ημερών, η πρόσκληση για τη σύγκληση της Γενι¬ 
κής Συνέλευσης γνωστοποιείται στα Υπουργεία Εθνικής 
Οικονομίας και Οικονομικών και Εθνικής Παιδείας και 
Θρησκευμάτων, καθώς και στη Διεύθυνση Εμπορίου της 
αρμόδιας Νομαρχίας. 

5. Στις περιπτώσεις επαναληπτικών Γενικών Συνελεύ¬ 
σεων, οι παραπάνω προθεσμίες συντέμνονται στο μισό. 

6. Το Διοικητικό Συμβούλιο της εταιρείας έχει την υπο¬ 
χρέωση δέκα (10) ημέρες πριν από την τακτική Γ ενική Συ¬ 
νέλευση να δίνει σε κάθε μέτοχο, που το ζητάει, τις ετή¬ 
σιες οικονομικές καταστάσεις της, αντίτυπο της έκθεσης 
πεπραγμένων αυτού και της έκθεσης των Ελεγκτών. 

Άρθρο 23 

Εάν δεν επιτευχθεί η σύμφωνα με το άρθρο 19 του πα¬ 
ρόντος απαρτία, η Γενική Συνέλευση συνέρχεται πάλι μέ¬ 
σα σε είκοσι (20) ημέρες από τη χρονολογία της συνε¬ 
δρίασης που ματαιώθηκε. Στην περίπτωση αυτή η πρό¬ 
σκληση γίνεται τουλάχιστον πριν από δέκα (10) ημέρες. 

ΚΕΦΑΛΑΙΟ ΤΕΤΑΡΤΟ 

ΔΙΑΧΕΙΡΙΣΤΙΚΟΣ ΕΛΕΓΧΟΣ - ΕΤΑΙΡΙΚΗ ΧΡΗΣΗ - 
ΕΛΕΓΚΤΕΣ - ΕΤΗΣΙΟΙ ΛΟΓΑΡΙΑΣΜΟΙ - ΛΟΓΟΙ ΛΥΣΗΣ 
ΤΗΣ ΕΤΑΙΡΙΑΣ - ΕΚΚΑΘΑΡΙΣΗ 

Άρθρο 24 

Διαχειριστικός Έλεγχος 

Με κοινή απόφαση των Υπουργών Εθνικής Οικονομίας 
και Οικονομικών μπορεί να ανατίθεται σε ελεγκτικές εται¬ 
ρείες ο διαχειριστικός έλεγχος της εταιρείας Ο.Σ.Κ. Α.Ε. 

Άρθρο 25 
Εταιρική χρήση 

Η εταιρική χρήση έχει διάρκεια δώδεκα (12) μηνών, αρ¬ 
χίζει την 1 η Ιανουάριου και λήγει την 31 η Δεκεμβρίου κά¬ 
θε έτους. Κατ’ εξαίρεση, η πρώτη εταιρική χρήση αρχίζει 
από τη δημοσίευση του παρόντος και λήγει την 31η Δε¬ 
κεμβρίου 1999. 

Άρθρο 26 
Ελεγκτές 

1. Για να λάβει η Γενική Συνέλευση έγκυρα απόφαση 
σχετικά με τους ετήσιους λογαριασμούς - ετήσιες οικο¬ 
νομικές καταστάσεις της εταιρείας θα πρέπει αυτοί προη- 
γουμένως να έχουν ελεγχθεί από δύο (2) Ελεγκτές του 
Σώματος Ορκωτών Λογιστών. 

2. Η τακτική Γενική Συνέλευση εκλέγει κάθε χρόνο τους 
δύο (2) Ελεγκτές της επόμενης εταιρικής χρήσης, με ισά¬ 
ριθμους αναπληρωτές τους, και ορίζει ταυτόχρονα την α¬ 
μοιβή τους. 

3. Μέσα σε πέντε (5) ημέρες από τη συνεδρίαση της Γε¬ 
νικής Συνέλευσης, που όρισε τους Ελεγκτές, πρέπει να γί¬ 


νει από την εταιρεία η ανακοίνωση προς αυτούς του διο¬ 
ρισμού τους. Εφόσον οι Ελεγκτές δεν αποποιηθούν το 
διορισμό τους σε προθεσμία πέντε (5) ημερών, θεωρού¬ 
νται ότι αποδέχτηκαν αυτόν και έχουν όλες τις ευθύνες 
και υποχρεώσεις που καθορίζονται από τον 
κ.ν.2190/1920. 

Άρθρο 27 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει της ετήσιες οικονομικές καταστάσεις 
και την έκθεση διαχείρισης, σύμφωνα με το νόμο, και ειδι¬ 
κότερα τις διατάξεις των άρθρων 42α, 42β, 42γ, 42δ, 42ε, 
43,43α, 43β, 70α, 70βτου κ.ν.2190/1920, όπως ισχύει. Οι 
ετήσιες οικονομικές καταστάσεις, δηλαδή, ο ισολογι¬ 
σμός, ο λογαριασμός "αποτελέσματα χρήσεως", ο "πίνα¬ 
κας διαθέσεως αποτελεσμάτων" και το προσάρτημα, υ¬ 
ποβάλλονται για έγκριση στην τακτική Γενική Συνέλευση 
και συνοδεύονται : α) από την έκθεση του Διοικητικού 
Συμβουλίου, σύμφωνα με το άρθρο 43α του 
κ.ν.2190/1920, και β) από την έκθεση των Ελεγκτών. 

2. Για να ληφθεί έγκυρα απόφαση από τη Γενική Συνέ¬ 
λευση στις ετήσιες οικονομικές καταστάσεις της εταιρεί¬ 
ας που έχουν εγκριθεί από το Διοικητικό Συμβούλιο, πρέ¬ 
πει αυτές να έχουν θεωρηθεί από : 

α. τον Πρόεδρο του Διοικητικού Συμβουλίου ή τον ανα¬ 
πληρωτή του, 

β. τον Διευθύνοντα Σύμβουλο και 
γ. τον υπεύθυνο για τη διεύθυνση του λογιστηρίου της 
εταιρίας. 

Τα παραπάνω πρόσωπα, σε περίπτωση διαφωνίας, ως 
προς τη νομιμότητα του τρόπου κατάρτισης των οικονο¬ 
μικών καταστάσεων, οφείλουν να εκθέσουν εγγράφωςτις 
αντιρρήσεις τους στη Γ ενική Συνέλευση. 

3. Οι ετήσιες οικονομικές καταστάσεις με τις σχετικές 
εκθέσεις του Διοικητικού Συμβουλίου καιτων Ελεγκτών υ¬ 
ποβάλλονται από την εταιρεία στο αρμόδιο για θέματα ε- 
ποπτείας των Ανωνύμων Εταιριών Υπουργείο μέσα σε 
τουλάχιστον είκοσι (20) ημέρες πριν από τη συνεδρίαση 
της Γ ενικής Συνέλευσης. 

4. Το Διοικητικό Συμβούλιο της εταιρείας οφείλει να δη¬ 
μοσιεύει τον ισολογισμό, τον λογαριασμό "αποτελέσματα 
χρήσεως" και τον "πίνακα διαθέσεως αποτελεσμάτων" μα¬ 
ζί με το σχετικό πιστοποιητικό ελέγχου των Ελεγκτών σε 
είκοσι (20) τουλάχιστον ημέρες πριν από τη συνεδρίαση 
της Γενικής Συνέλευσης: α) στο τεύχος ανωνύμων εται¬ 
ρειών και εταιρειών περιορισμένης ευθύνης, και β) σε μια 
ημερήσια πολιτική εφημερίδα, που εκδίδεται στην Αθήνα 
και έχει ευρύτερη κυκλοφορία σε ολόκληρη τη χώρα και 
γ) σε μια ημερήσια οικονομική εφημερίδα, σύμφωνα με το 
άρθρο 43β παράγραφος 5 του κ.ν.2190/1920. 

5. Σε είκοσι (20) ημέρες από την έγκριση των οικονομι¬ 
κών καταστάσεων από την τακτική Γενική Συνέλευση, μα¬ 
ζί με το επικυρωμένο αντίγραφο των πρακτικών της Γενι¬ 
κής Συνέλευσης αντίτυπο των εγκεκριμένων οικονομικών 
καταστάσεων υποβάλλεται στο αρμόδιο για θέματα επο- 
πτείας των Ανωνύμων Εταιρειών Υπουργείο. 

Άρθρο 28 

Λόγοι λύσης της εταιρείας 
Η εταιρεία λύεται: 

α) Μόλις παρέλθει ο οριζόμενος στο παρόν καταστατι- 

κό χρόνος διάρκειας αυτής, εφόσον προηγουμένως η Γε¬ 
νική Συνέλευση των μετόχων δεν έχει αποφασίσει την πα¬ 
ράταση του χρόνου διάρκειας, και 

β) Με απόφαση της Γενικής Συνέλευσης, μετά από πρό¬ 
ταση του Διοικητικού Συμβουλίου. 

Άρθρο 29 

Εκκαθάριση 

1. Τη λύση της εταιρείας ακολουθεί η εκκαθάριση. Αν η 
εταιρία λυθεί λόγω παρόδου του χρόνου της διάρκειας 
της, ο Διευθύνων Σύμβουλος εκτελεί χρέη εκκαθαριστή 
μέχρι το διορισμό εκκαθαριστών από τη Γενική Συνέλευ¬ 
ση. Αν η εταιρία λυθεί μετά από απόφαση της Γενικής Συ¬ 
νέλευσης, η Γενική Συνέλευση με την ίδια απόφαση ορίζει 
και τους εκκαθαριστές. 

2. Οι εκκαθαριστές, που ορίζονται από τη Γενική Συνέ¬ 
λευση μπορεί να είναι δύο (2) έως τέσσερις (4). Οι εκκα- 
θαριστές ασκούν όλες τις συναφείς με τη διαδικασία και 
το σκοπό της εκκαθάρισης αρμοδιότητες του Διοικητικού 
Συμβουλίου, όπως έχουν προσδιοριστεί από τη Γενική Συ¬ 
νέλευση, με τις αποφάσεις της οποίας οφείλουν να συμ¬ 
μορφώνονται. 

3. Ο διορισμός των εκκαθαριστών συνεπάγεται αυτοδι¬ 
καίως τη ν παύση των εξουσιών των μελών του Διοικητικού 
Συμβουλίου και των Ελεγκτών. 

4. Οι εκκαθαριστές που ορίζονται από τη Γενική Συνέ¬ 
λευση οφείλουν, μόλις αναλάβουν τα καθήκοντάτους, να 
διενεργήσουν απογραφή της εταιρικής περιουσίας και να 
δημοσιεύσουν στον τύπο και στο τεύχος Ανωνύμων Εται¬ 
ρειών και Εταιρειών Περιορισμένης Ευθύνης της Εφημε¬ 
ρίδας της Κυβερνήσεως ισολογισμό, αντίγραφο του ο¬ 
ποίου υποβάλλουν στο αρμόδιο για θέματα εποπτείας 
των Ανωνύμων Εταιρειών Υπουργείο. Την ίδια υποχρέω¬ 
ση έχουν οι εκκαθαριστές όταν λήξει η εκκαθάριση. 

5. Η Γενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. Οι ι¬ 
σολογισμοί της εκκαθάρισης εγκρίνονται από τη Γενική 
Συνέλευση, που αποφασίζει και για την απαλλαγή των εκ- 
καθαριστών από κάθε ευθύνη. Στη Γενική Συνέλευση υ¬ 
ποβάλλονται κάθε έτος τα αποτελέσματα της εκκαθάρι¬ 
σης και έκθεση για τις τυχόν αιτίες που παρεμπόδισαν την 
αποπεράτωση αυτής. 

ΚΕΦΑΛΑΙΟ ΠΕΜΠΤΟ 

ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ - 
ΣΥΜΒΟΛΑΙΟ ΔΙΑΧΕΙΡΙΣΗΣ - 
ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

Άρθρο 30 

Στρατηγικό και Επιχειρησιακό σχέδιο 

1. Η εταιρία υποχρεούται να καταρτίζει σύμφωνα με το 
άρθρο 3του ν.2414/1996, όπως ισχύει: α) Το Στρατηγικό 
Σχέδιο (Σ.Σ.), που καθορίζει το πλαίσιο της γενικότερης 
κυβερνητικής πολιτικής, τους μακροχρόνιους βασικούς 
στόχους για την εκπλήρωση των σκοπών της εταιρίας και 
τις μεθόδους πραγματοποίησής τους, β) Το Επιχειρησια¬ 
κό Σχέδιο (Ε.Σ.) με διάρκεια τριών (3) έως πέντε (5) ετών. 
Το Επιχειρησιακό Σχέδιο εξειδικεύει τους στόχους του 
Στρατηγικού Σχεδίου και τις μεθόδους πραγματοποίησής 
τους για καθένα από τα έτη της διάρκειάς του. 

2. Το Στρατηγικό και το Επιχειρησιακό Σχέδιο υποβάλ¬ 
λονται από το Διοικητικό Συμβούλιο της εταιρείας στους 


Υπουργούς Εθνικής Οικονομίας και Οικονομικών και Ε¬ 
θνικής Παιδείας και Θρησκευμάτων, εγκρίνονται με κοινή 
τους απόφαση και κατατίθενται στην αρμόδια κατά τον 
Κανονισμό της Βουλής Επιτροπή. 

3. Το Επιχειρησιακό Σχέδιο μπορεί να αναθεωρείται, με 
τον ίδιο τρόπο που καταρτίζεται και εγκρίνεται. Σε επεί¬ 
γουσες περιπτώσεις το Διοικητικό Συμβούλιο της εταιρεί¬ 
ας μπορεί, αν το κρίνει αναγκαίο για τη βελτίωση της α- 
ποτελεσματικότητας της επιχείρησης, να προβαίνει, με 
δική του ευθύνη, σε περιορισμένης έκτασης αναμόρφω¬ 
ση του Επιχειρησιακού Σχεδίου. 

4. Η υποχρέωση υποβολής του Στρατηγικού και του Ε¬ 
πιχειρησιακού Σχεδίου δεν αναιρεί την υποχρέωση υπο¬ 
βολής του προϋπολογισμού, του απολογισμού, του λο¬ 
γαριασμού αποτελεσμάτων χρήσεως, καθώς και κάθε άλ¬ 
λου στοιχείου που προβλέπεται από τις γενικές ή ειδικές 
διατάξεις. 

5. Σε περίπτωση που η εταιρία έχει ιδρύσει θυγατρική ε¬ 
ταιρεία, υποβάλλει, εκτός των αναφερομένων στην προη¬ 
γούμενη παράγραφο, και ενοποιημένους λογαριασμούς 
της σύμφωνα με τις ισχύουσες διατάξεις. 

Άρθρο 31 

Συμβόλαιο Διαχείρισης - Έλεγχος της τήρησής του 

1. Μεταξύ του Προέδρου του Διοικητικού Συμβουλίου 
και του Διευθύνοντος Συμβούλου της εταιρίας αφενός, 
και του Δημοσίου, εκπροσωπουμένου από τους Υπουρ¬ 
γούς Εθνικής Οικονομίας και Οικονομικών και Εθνικής 
Παιδείας και Θρησκευμάτων αφετέρου, συνάπτεται το 
κατά το άρθρο 4 του ν.2414/1996, όπως εκάστοτε ισχύει, 
"Συμβόλαιο Διαχείρισης", στο οποίο καθορίζονται με λε¬ 
πτομέρειες, και στο πλαίσιο του Στρατηγικού και του Επι¬ 
χειρησιακού Σχεδίου, οι στόχοι που ο Πρόεδρος του Διοι¬ 
κητικού Συμβουλίου και ο Διευθύνων Σύμβουλος ανα¬ 
λαμβάνουν να εκπληρώσουν κατά τη διάρκεια της 
θητείας τους. 

2. Το Συμβόλαιο Διαχείρισης κατατίθεται στην αρμόδια 
κατά τον Κανονισμό της Βουλής Επιτροπή της. 

3. Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων, που δεν δικαιολο¬ 
γείται επαρκώς ή αν διατυπωθεί άλλος σπουδαίος λόγος, 
με κοινή απόφαση των Υπουργών Εθνικής Οικονομίας και 
Εθνικής Παιδείας και Θρησκευμάτων μπορεί να καταγ¬ 
γελθούν το Συμβόλαιο Διαχείρισης και οι συμβάσεις του 
Προέδρου του Διοικητικού Συμβουλίου και του Διευθύ- 
νοντος Συμβούλου και να ανακληθεί ο διορισμός τους. 
Μέσα σε ένα μήνα από το διορισμό νέου Προέδρου και Δι- 
ευθύνοντος Συμβούλου συντάσσεται νέο Συμβόλαιο Δια¬ 
χείρισης μεταξύ αυτών και του Δημοσίου, σύμφωνα με το 
παρόν άρθρο. 

Άρθρο 32 

Απαγόρευση ανταγωνισμού 

Δεν επιτρέπεται στα μέλη του Διοικητικού Συμβουλίου, 
στους Γ ενικούς Διευθυντές, καθώς και στους Διευθυντές 
της εταιρείας να ενεργούν κατ’ επάγγελμα, χωρίς την ά¬ 
δεια της Γενικής Συνέλευσης, για δικό τους λογαριασμό 
ή για λογαριασμό τρίτων, πράξεις συναφείς προς τους 
σκοπούς της εταιρίας ή να είναι μέλη Διοικητικού Συμ¬ 
βουλίου, διευθυντικά στελέχη, υπάλληλοι ή αντιπρόσω¬ 
ποι εταιριών που έχουν συναφείς σκοπούς με αυτούς που 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4583 


επιδιώκει η εταιρεία, καθώς και να μετέχουν ως ομόρρυθ- 
μοι εταίροι σε εταιρίες που επιδιώκουντέτοιους σκοπούς. 

ΚΕΦΑΛΑΙΟ ΕΚΤΟ 
ΓΕΝΙΚΕΣ ΔΙΑΤΑΞΕΙΣ 
Άρθρο 33 

1. Η εταιρεία διέπεται από τις διατάξεις του παρόντος 
Διατάγματος και του παρόντος καταστατικού και συ¬ 
μπληρωματικά από τις διατάξεις του κ.ν.2190/1920, του 
ν.2414/1996, όπως κάθε φορά ισχύουν, του α.ν.627/1968 
(ΦΕΚ Α 266), "Περί Οργανισμού Σχολικών Κηρίων και συ- 
στάσεως παρά τω Υπουργεία) Εθνικής Παιδείας και Θρη¬ 
σκευμάτων Διευθύνσεως Προγραμματισμού και Ερευ¬ 
νών", όπως ισχύει, του ν.513/1976 "Περί τροποποιήσεως 
και συμπληρώσεως της περί του Οργανισμού Σχολικών 
Κτιρίων νομοθεσίας" (ΦΕΚ 356), όπως ισχύει, του ν. 
513/1976 (ΦΕΚ 356) όπως ισχύει, του ν. 530/1977 (ΦΕΚ 
29) όπως ισχύει, του π.δ. 830/1979 (ΦΕΚ 193) όπως ισχύ¬ 
ει, του π.δ. 453/1987 (ΦΕΚ 213), του Ν. 1892/1990 (ΦΕΚ 
101) όπως ισχύει, της απόφ. υπουργ. ΣΤ 1/650/1991 (ΦΕΚ 
Β' 265) όπως ισχύει, του άρθρ. 6 παρ. 24 του ν. 2240/1994 
(ΦΕΚ 153) όπως ισχύει, καθώς και από όσες διατάξεις της 
νομοθεσίας για τον ΟΣΚ δεν είναι αντίθετες με τις διατά¬ 
ξεις του παρόντος. 

Άρθρο 34 

1. Η ιδρυόμενη με το παρόν Ανώνυμη Εταιρεία κατά με¬ 
τατροπή του Οργανισμού Σχολικών Κτιρίων υπεισέρχε¬ 
ται, ως οιονεί καθολικός διάδοχος, στη θέση του μέχρι σή¬ 
μερα υφιστάμενου Οργανισμού Σχολικών Κτιρίων. 

2. Όλα τα, κάθε είδους, φύσης και μορφής, μέχρι σήμε¬ 
ρα υπέρ του Οργανισμού Σχολικών Κτιρίων ισχύοντα 
προνόμια, απαλλαγές και ατέλειες του α.ν. 627/1968, ό¬ 
πως ισχύει και του ν.513/1976, όπως ισχύει, αναγνωρίζο¬ 
νται και ισχύουν υπέρ της ιδρυομένης με το παρόν εται¬ 
ρείας. 

3. Από τη δημοσίευση του παρόντος, η ιδρυόμενη με αυ¬ 
τό εταιρεία υπεισέρχεται αυτοδικαίως στο σύνολο των δι¬ 
καιωμάτων, υποχρεώσεων και λοιπών εννόμων σχέσεων 
του Οργανισμού Σχολικών Κτιρίων. 

4. Από τη δημοσίευση του παρόντος οι εκκρεμείς δίκες 
του Οργανισμού Σχολικών Κτιρίων συνεχίζονται στο άνο¬ 
μο του νομικού προσώπου της ανώνυμης εταιρείας "Ορ¬ 
γανισμός Σχολικών Κτιρίων Α.Ε.", χωρίς να επέρχεται βί¬ 
αιη διακοπή τους και χωρίς να απαιτείται οποιαδήποτε ει¬ 
δικότερη δικαστική ή εξώδικος ενέργεια για τη συνέχισή 
τους. 

5. Από τη δημοσίευση του παρόντος η κυριότητα των 
κινητών και ακινήτων πραγμάτων του Οργανισμού Σχο¬ 
λικών Κτιρίων περιέρχεται αυτοδικαίως στη συνιστώμε- 
νη με το παρόν ανώνυμη εταιρεία με την επωνυμία "Ορ¬ 
γανισμός Σχολικών Κτιρίων Α.Ε.". Με την επιφύλαξη της 
παραγράφου 5 του άρθρου 5 του παρόντος, στα βιβλία 
μεταγραφών των αντίστοιχων Υποθηκοφυλακείων, προ- 
κειμένου περί ακινήτων σημειώνεται ατελώς, η επερχό- 
μενη με το παρόν μετατροπή και υποκατάσταση. Οι πα¬ 
ραπάνω μεταβιβάσεις απαλλάσσονται από κάθε φόρο, 
τέλος χαρτοσήμου, εισφορά, καθώς και δικαίωμα υπέρ 
τρίτων. 

6. Οι μέχρι τη δημοσίευση του παρόντος συναφθείσες 
και ευρισκόμενες σε ισχύ, κάθε είδους, τύπου, φύσης και 
περιεχομένου δικαιοπραξίες, στις οποίες το μοναδικό ή έ¬ 


να από τα συμβαλλόμενα μέρη είναι ο Οργανισμός Σχολι¬ 
κών Κτιρίων, συνεχίζονται στο όνομα του νομικού προσώ¬ 
που της ανώνυμης εταιρείας "Οργανισμός Σχολικών Κτι¬ 
ρίων Α.Ε.", χωρίς κανένα από τα συμβαλλόμενα μέρη να 
δικαιούται να ζητήσει για το λόγο αυτό τη λύση των ανω¬ 
τέρω δικαιοπραξιών ή τη μη εκτέλεση αυτών ή τη μη εκ¬ 
πλήρωση των υποχρεώσεώντου, που απορρέουν από αυ¬ 
τές. 

7. Όπου στην ισχύουσα νομοθεσία ή σε έγγραφα, δη¬ 
μόσια ή ιδιωτικά, αναγράφεται ο τίτλος Οργανισμός Σχο¬ 
λικών Κτιρίων, από της ισχύος του παρόντος νοείται η ε¬ 
ταιρεία με την επωνυμία" Οργανισμός Σχολικών Κτιρίων 
Α.Ε". 

Άρθρο 35 

Κανονισμοί Λειτουργίας του Οργανισμού Σχολικών 
Κτιρίων. Κανονισμός Εσωτερικής Οργάνωσης και 
Λειτουργίας της Εταιρείας. 

Γενικός Κανονισμός Προσωπικού. 

1. Οι κάθε φύσης ισχύοντες, κατά τη δημοσίευση του 
παρόντος, κανονισμοί του Οργανισμού Σχολικών Κτιρίων, 
ιδίως ο Κανονισμός εκπονήσεως μελετών και εκτελέσεως 
έργων, ο Κανονισμός Οικονομικής Λειτουργίας κλπ., εξα¬ 
κολουθούν να ισχύουν και να εφαρμόζονται από την ε¬ 
ταιρία Ο.Σ.Κ ΑΕ. 

2. Σε ένα έτος από τη δημοσίευση του παρόντος θα συ¬ 
νταχθεί και θατεθεί σε εφαρμογή, μετά από απόφαση του 
Διοικητικού Συμβουλίου, ο Κανονισμός Εσωτερικής Ορ¬ 
γάνωσης και Λειτουργίας (ΚΕΟΛ) της εταιρείας, στον ο¬ 
ποίο θα καθορίζονται οι υπηρεσιακές μονάδες της εται¬ 
ρίας ο τρόπος λειτουργίας αυτών. 

3. Σε ένα έτος από τη δημοσίευση του παρόντος θα συ¬ 
νταχθεί από το Διοικητικό Συμβούλιο, μετά από γνώμη της 
πλέον αντιπροσωπευτικής συνδικαλιστικής οργάνωσης 
των εργαζομένων, ο Γενικός Κανονισμός Προσωπικού 
(ΓΚΠ) της εταιρίας, που θα εγκριθεί με κοινή απόφαση 
των αρμοδίων Υπουργών, και θα δημοσιευθεί στην Εφη¬ 
μερίδα της Κυβερνήσεως. 

4. Μέχρι τη δημοσίευση του Γενικού Κανονισμού Προ¬ 
σωπικού και την κατάρτιση της πρώτης Συλλογικής Σύμ¬ 
βασης Εργασίας, που υπογράφεται από την πλέον αντι¬ 
προσωπευτική συνδικαλιστική οργάνωση των εργαζομέ¬ 
νων στην εταιρεία Ο.Σ. Κ. Α.Ε. το αργότερο δέκα οκτώ (18) 
μήνες μετά τη δημοσίευση του παραπάνω κανονισμού, ε- 
πιφυλασσομένης της διάταξης του αρ. 10 παρ. 2 του 
ν.2414/96, εξακολουθούν να εφαρμόζονται οι υφιστάμε¬ 
νοι κατά τη δημοσίευση του παρόντος Κανονισμοί και οι ι- 
σχύουσες διατάξεις για τη μισθοδοσία του προσωπικού 
Νομικών Προσώπων Δημοσίου Δικαίου. 

Άρθρο 36 

Έργα και Προμήθειες 

1. Έργα και Προμήθειες που αφορούν στον Οργανισμό 
Σχολικών Κτιρίων εκτελούνται από την ΟΣΚ Α.Ε. 

2. Η διαδικασία καί ο τρόπος διεξαγωγής των συναλλα¬ 
γών της ΟΣΚ Α.Ε. με τρίτους για την κατασκευή έργων 
και την ανάθεση προμηθειών καθορίζονται με κανονισμό 
που καταρτίζεται από το Διοικητικό Συμβούλιο και εγκρί- 
νεται με κοινή απόφαση των Υπουργών Εθνικής Οικονο¬ 
μίας και Οικονομικών, και Εθνικής Παιδείας και Θρη¬ 
σκευμάτων που δημοσιεύεται στην Εφημερίδα της Κυ¬ 
βερνήσεως. 

3. Μέχρι την δημοσίευση του Κανονισμού αυτού εξακο- 

λουθούν να εφαρμόζονται οι ισχύουσες κατά την δημοσί¬ 
ευση του παρόντος διατάξεις. 

Άρθρο 37 
Προσωπικό 

1. Το προσωπικό της εταιρείας ΟΣΚ Α.Ε. προσλαμβάνε¬ 
ται με σύμβαση ιδιωτικού δικαίου. 

2. Οι αποδοχές του προσωπικού της εταιρείας ΟΣΚ Α.Ε. 
καθορίζονται με τις συμβάσεις ιδιωτικού δικαίου που κα¬ 
ταρτίζονται σύμφωνα με τις διατάξεις που κάθε φορά ι¬ 
σχύουν. 

3. Στην ΟΣΚ ΑΕ προσλαμβάνεται με σύμβαση ιδιωτικού δι¬ 
καίου, ειδικό επιστημονικό προσωπικό ή προσωπικό αυξη¬ 
μένων ή ειδικών προσόντων σε θέσεις προβλεπόμενες από 
τον Κανονισμό Εσωτερικής Οργάνωσης και Λειτουργίας 
(ΚΕΟΛ), μετά από απόφαση του Δ.Σ. και σύμφωνα με τις κεί¬ 
μενες διατάξεις για τις προσλήψεις στο Δημόσιο Τομέα. 

Άρθρο 38 

Υπηρετούν Προσωπικό στον ΟΣΚ 

1. Το μόνιμο προσωπικό του ΟΣΚ, που κατά τη δημοσί¬ 
ευση του παρόντος υπηρετεί με σχέση δημοσίου δικαίου, 
μεταφέρεται σε αντίστοιχες προσωποπαγείς θέσεις που 
θα συσταθούν με τον κατά την παρ. 2 του άρθρου 35 του 
παρόντος Κανονισμού Εσωτερικής Οργάνωσης και Λει¬ 
τουργίας, ο οποίος ρυθμίζει όλες τις υπηρεσιακές μετα¬ 
βολές και δικαιώματα του προσωπικού αυτού. 

2. Το λοιπό προσωπικό, που κατά τη δημοσίευση του 
παρόντος υπηρετεί στον ΟΣΚ με σύμβαση εργασίας ιδιω¬ 
τικού δικαίου αορίστου χρόνου ή παγίας έμμισθης εντο¬ 
λής, εντάσσεται σε αντίστοιχες θέσεις που θα συσταθούν 


με τον κατά την παρ. 2 του άρθρου 35 του παρόντος Κα¬ 
νονισμό Εσωτερικής Οργάνωσης και Λειτουργίας, ανά¬ 
λογα με τα απαιτούμενα από αυτόν τυπικά και ουσιαστικά 
προσόντα. Το προσωπικό αυτό θα υπόκειται σε όλες τις υ¬ 
ποχρεώσεις καιτα δικαιώματα που θα ορίσει ο παραπάνω 
Κανονισμού. 

ΑΡΘΡΟ ΤΡΙΤΟ 

Μέχρι τη συγκρότηση του Διοικητικού Συμβουλίου της 
εταιρίας και το διορισμό του Διευθύνοντος Συμβούλου, 
σύμφωνα με τις διατάξεις του ν,2414/1996 και του παρό¬ 
ντος καταστατικού, το υφιστάμενο Διοικητικό Συμβούλιο 
και ο υπάρχων Διευθυντής Συντονιστής του Ο.Σ.Κ. εξακο¬ 
λουθούν αντίστοιχα να ασκούν τα καθήκοντά τους. 

Οι Ελεγκτές της πρώτης εταιρικής χρήσεως καθώς και 
η αμοιβή τους θα καθοριστούν με απόφαση του Διοικητι¬ 
κού Συμβουλίου της εταιρίας. 

ΑΡΘΡΟΤΕΤΑΡΤΟ 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται δια¬ 
φορετικά από τις επιμέρους διατάξεις. Η δημοσίευση και 
εκτέλεση του Διατάγματος ανατίθεται στους Υπουργούς 
Εθνικής Οικονομίας και Οικονομικών και Εθνικής Παιδεί¬ 
ας και Θρησκευμάτων. 

Αθήνα, 22 Δεκεμβρίου 1998 

